text: Վրաստանը փորձում է աստիճանաբար հաղթահարել Ադրբեջանից կախվածությունը - HayDzayn Վրաստանը փորձում է աստիճանաբար հաղթահարել Ադրբեջանից կախվածությունը Ադրբեջան Վրաստան Բոլորը » Վրաստանի եւ Ադրբեջանի հարաբերությունները, երեւում է, մտնում են փորձության շրջան: Անցած տարեվերջին Ադրբեջանի նախագահ Իլհամ Ալիեւը պաշտոնում ընտրվելու կապակցության չշնորհավորեց Վրաստանի նախագահ Սալոմե Զուրաբիշվիլիին, վերջինիս երդմնակալության արարողությանը ներկա էր միայն Ադրբեջանի խորհրդարանի խոսնակ Ասադովը: Մեկնաբանների ուշադրությունից դա չվրիպեց, եւ նրանք արձանագրեցին, որ վրաց-ադրբեջանական հարաբերությունները նախկին մակարդակի չեն: Այն տպավորությունն է ստեղծվում, որ Եվրամիության հետ հարաբերությունները խորացնող Վրաստանը փորձում է աստիճանաբար հաղթահարել Ադրբեջանից կախվածությունը, որը նախկին նախագահ Սաակաշվիլիի ոչ կշռադատված քաղաքականության հետեւանքն է: Վրաստանի տարածքով են անցնում Բաքու-Ջեյհան նավթամուղը, Բաքու-Էրզրում գազատարը եւ Բաքու-Կարս երկաթուղին: Ադրբեջանական քարոզչությունը դրանք ներկայացնում է որպես Վրաստանին ցուցաբերած մեծ բարություն: Իրականությունը, մինչդեռ, այն է, որ սեփական էներգակիրների տարանցման այլ ճանապարհ Ադրբեջանը պարզապես չունի: Եւ Վրաստանին համեմատաբար էժան գնով գազի եւ նավթամթերքների մատակարարումը, պարզապես, փոխհատուցում է այն պատրաստակամության դիմաց, որ պաշտոնական Թբիլիսին ցուցաբերել է ադրբեջանական նախագծերի հանդեպ: Բայց վերջին շրջանում վրացական կողմն սկսել է, ինչպես ասում են, ատամ ցույց տալ: Վրացական լրատվամիջոցներում տեղեկություն է հայտնվել, որ տեղական հասարակական կազմակերպություններից մեկի նախաձեռնությամբ իրականացվել է ադրբեջանական Socar պետական նավթային ընկերության արտադրության դիզելային վառելիքի լաբորատոր փորձաքննություն, որի արդյունքները պարզապես շոկի են մատնել վրացական հանրությանը: Պարզվում է, որ Վրաստանով մեկ տարածում գտած՝ Socar-ի լցակայաններում իրացվող դիզելային վառելիքը տեխնիկական ոչ մի ստանդարտի չի համապատասխանում: Այդ վառելիքով լիցքավորված մեքենաներն ուղղակի աղետ են շրջակա միջավայրի համար: Խնդիրը լայն հնչեղություն է ստացել հատկապես Թբիլիսիում՝ կապված հասարակական տրանսպորտի հետ: Ադրբեջանական կողմի արձագանքը չի ուշացել: Socar-ի լրատվական ծառայությունը վրացական հասարակական կազմակերպության նախաձեռնությունը որակել է սադրանք եւ վստահեցրել, որ Վրաստանում իրացվում է տեխնիկական ստանդարտներին համապատասխանող դիզելային վառելիք: Ադրբեջանն, իհարկե, չէր կարող պաշտոնապես խոստովանել, որ տարիներ շարունակ հարեւան երկիր է մատակարարել անորակ դիզելային վառելիք եւ բենզին: Խնդրի նրբությունն, ըստ երեւույթին, նրանում է, որ Վրաստանը ցանկանում է առնվազն սահմանափակել Ադրբեջանի պետական նավթային ընկերության տնտեսական հետագա էքսպանսիան իր տարածքում: Վրաստանը խորացնում է Եվրամիության հետ տնտեսական ինտեգրացիան եւ պետք է վերանայի Ադրբեջանի հետ հարաբերությունների ողջ համալիրը: Առաջին քայլերն, ինչպես կարելի է ենթադրել, արվում են Ադրբեջանի պետական նավթային ընկերության ուղղությամբ, որի առջեւ խնդիր է դրվում Վրաստան մատակարարել եվրոպական ստանդարտներին համապատասխանող նավթամթերքներ: Ունի՞ իր նավթավերամշակող արդյունաբերությունը վերազինելու հնարավորություն Ադրբեջանը: Ակնհայտորեն՝ ոչ, որովհետեւ, որքան էլ զարմանալի հնչի, նավթով հարուստ այդ երկիրն ինքն է բարձր որակի բենզին եւ դիզելային վառելիք ներկրում այլ երկրներից: Փաստացի Վրաստանը դնում է ադրբեջանական Socar-ի մարկենտինգային մենաշնորհից ազատվելու խնդիր: Դա առայժմ տնտեսական խնդիր է: Բացառված չէ, սակայն, հարցն ունի նաեւ քաղաքական ենթատեքստ: Իրավիճակին ազդում են նաեւ պատահարները: Օրերս Թբիլիսիում շտապօգնության մեքենան վրաերթի է ենթարկել Ադրբեջանի մի խումբ քաղաքացիների, որոնք այդ պահին զբաղված էին վարձու աշխատանքով: Միջադեպն, իհրակե, ոչ մի կապ չունի քաղաքականության հետ, բայց բոլոր դեպքերում նստվածք անպայման տալու է:


«Ես երդում տված եմ...» «Ես երդում տված եմ...» Հուշ-ցերեկույթ՝ նվիրված Մոնթե Մելքոնյանի 62-ամյակին Արցախի Քաշաթաղի շրջանի Ղազարապատ գյուղը շրջկենտրոն Բերձորից մոտ 35 կմ հյուսիս է՝ Շալուա գետի աջակողմյան բարձրադիր ձորակներից մեկում։ Ունի մոտ 15 տնտեսություն՝ 50 բնակիչ։ Հանրակրթական դպրոցը գործում է 1997—ից, այժմ ունի մոտ 20 աշակերտ։ Մ. Բարխուդարյանն իր «Արցախ» գրքում, խոսելով Բերդաձոր—Բերձոր եւ Հարճլանք—Վայկունիք գավառների բերդերի, լեռների, բնակավայրերի, պահպանված Հայոց մշակույթի մասին, գրում է. «Ահա՛ այն գիւղերից մի քանիսը։ Զերդի (Զարդ) Տիկ, Բաբադէմ, Նիլջան, Ենկիջա, Ղարաչամ, Արտաշաւի, Վաղազին... եւ այլն։ Միայն մի հայաբնակ գիւղ մնացած է այժմ Հարճլանք գաւառում, որ է։ Ալղուլի, հիմնուած է Արտաշի սարի հարաւային կողմում. բնակիչք բնիկ, հողն արքունի, օդն, կլիման եւ ջուրն պատուական, երկար կեանք 95—105 տ. եկեղեցին Սուրբ Աստուածածին. քահանայ մի։ Ծուխ 74, ար. 372, իգ. 286»։ Ալղուլի գյուղը, որը 4 կողմից շրջապատված էր մահմեդականներով բնակեցված գյուղերով եւ Գորիսից մոտ 90 կմ հեռու էր, վերջնական հայաթափ եղավ 1918 թ.։ Նշված տարածքն ազատագրվեց 1993 թ. գարնանը, եւ հայրենի պատմական գյուղեր վերստին հայերը վերադարձան 1994—1996 թթ.։ Գերության շրջանում, հատկապես խորհրդային տարիներին, տարածքում եղած Հայոց պատմական հուշարձանները՝ հիմնականում եկեղեցիները, հանգստարանները, հոգեւոր կոթողները, այստեղ վերաբնակեցված մահմեդականները հնարավորինս քար ու քանդ են արել։ Ալիղուլի գյուղի եկեղեցին եւս ադրբեջանցիներն ավերել են խորհրդային տարիներին՝ 1950—ական թթ.։ Այդ տարիներին նախկին ալղուլեցիները հայաթափումից հետո առաջին անգամ այցելել են արդեն թրքաքրդաբնակ իրենց ծննդավայր, մոմ վառել եկեղեցում։ Դրանից հետո «եղբայր» ադրբեջանցիները հիմնահատակ ավերել են հայոց սրբավայրն ու մոտակա հանգստարանը։ Գյուղում պահպանվել են մի քանի խաչքարի ու տապանաքարի բեկորներ։ Վերաբնակեցման ժամանակ գյուղը կոչվեց Ղազարապատ։ Շիրակի մարզից էին սկզբում վերաբնակիչները՝ հիմնականում Իսահակյանի ծննդավայր Ղազարապատ գյուղից։ Ալիկ Տոնոյանի տնօրինությամբ գործող կրթօջախը, չնայած փոքրաթիվ աշակերտների, միշտ աչքի է ընկել նաեւ արտադպրոցական միջոցառումներով։ Նոյեմբերի 25—ին ուսուցիչներ Կարինե Հակոբյանի եւ Անի Հարությունյանի կազմակերպմամբ դպրոցում նշվեց Մոնթե Մելքոնյանի ծննդյան 62—ամյակը։ Հուշ—ցերեկույթն սկսվեց ՀՀ ազգային եւ Արցախի հերոսի անցած ուղու մասին տեսանյութով, այնուհետեւ աշակերտները ներկայացրին նրա կյանքն ու գործունեությունը՝ Փարիզում «ՀԱՀԳԲ—ASALA հեղափոխական շարժում» կազմակերպության ստեղծումից մինչեւ Արցախ՝ Շահումյանի, Մարտունու, Մարտակերտի եւ Քարվաճառի ազատագրումը։ 1980 թ. Մոնթեն անդամագրվում է Հայաստանի ազատագրության հայ գաղտնի բանակին (ԱՍԱԼԱ), որի շարքերից, գործելաձեւի եւ կազմակերպչական խոր տարաձայնությունների պատճառով, մի խումբ ընկերների հետ հեռանում է 1983—ին։ Օգոստոսին համախոհների հետ ստեղծել է «ՀԱՀԳԲ—հեղափոխական շարժում» կազմակերպությունը։ 1985 թ. նոյեմբերին երկրորդ անգամ է ձերբակալվել Փարիզում՝ հայկական պահանջատիրական բնույթի անլեգալ գործունեության եւ դարձյալ կեղծ անձնագիր կրելու մեղադրանքով եւ մինչեւ 1989 թ. հունվարն անցկացրել Ֆրեն եւ Պուասի բանտերում։ 1989 թ. հունվարին ազատվում է բանտից ու երկար թափառելուց հետո՝ 1990 թ. հոկտեմբերին նրան հաջողվում է գալ Հայաստան։ Աշակերտների կողմից կատարված ազգագրական, ռազմահայրենասիրական երգերը ոգեւորում էին հանդիսատեսին՝ ուսուցիչներ, ծնողներ, հյուրեր։ Կիթառի հնչյունների ներքո հնչած «Ավո ջան, Ավո» երգը կարծես ներթափանցեց ներկաների հոգու խորքը։ Բոլորը մտովի հիշում էին Մոնթեին եւ նրա հայրենանվեր գործունեությունը. նրանց աչքերում կար ե՛ւ ուրախություն, ե՛ւ թախիծ, ոմանք նույնիսկ արտասվում էին։ Հպարտ էին ներկաները. Մոնթեի ու նրա զինվորների, այլ հերոսների նպատակաուղղված ռազմավարական գործողությունների շնորհիվ է, որ մենք չկորցրինք Արցախը։ Թախծում էին, որովհետեւ ընկավ Մոնթե—Ավոն, ընկան բազում հերոսներ։ Մոնթեն ասում էր՝ դեռ պետք է ազատագրենք Նախիջեւանը, անգամ Արեւմտյան Հայաստանը։ Մոնթեի մասին տեսասահիկ էր պատրաստել 12—րդ դասարանի աշակերտուհի Թեհմինե Հակոբյանը. ներկայացված էին Մոնթեի թեւավոր դարձած խոսքերը. «Ես երդում տված եմ եւ կպատկանամ մեկ մարդու, այդ մարդը հայրենիքի ազատության զինվորն է... իմ նպատակն է կռվել Արցախի հաղթանակի համար, հանուն որի կյանքս ալ անգամ չեմ խնայե... Ես երդում տված եմ... Արցախը իմ առաջին պայքարը չէ, եւ վստահ եմ, որ վերջինը չի ըլլա... Շատ նորմալ բան է, որ հայը գա ու իր հայրենիքը պաշտպանե, իրավունքն է բոլորին ու նաեւ պարտականությունը։ Զարմանալին այն է, որ ավելի շատ հայեր չեն եկած...»։ Միջոցառումն ավարտվեց հայկական ժողովրդական «Փափուռի» չարխափան պարով, որը պարվել է չար ու բացասական ուժերին վանելու նպատակով։ Ինչպես Մոնթեն էր անկոտրում պայքար մղում թշնամիների նկատմամբ՝ թույլ չտալով նրանց ներթափանցել հայկական տարածքներ, այնպես էլ այսօր Ղազարապատի միջնակարգ դպրոցի աշակերտները, ովքեր արդեն տերն են ազատագրված մեր հայրենիքի, լավ սովորելով, հիշելով հերոսներին, ովքեր ազատագրել են նաեւ իրենց գյուղը, նրանց նվիրելով հուշ—ցերեկույթներ, նաեւ պարի միջոցով երբեք թույլ չեն տա, որ չար եւ վատ ուժերը ներթափանցեն իրենց գյուղ եւ Արցախ աշխարհ։ Հուշ—ցերեկույթին ներկաները վերջում ոտքի վրա ողջունեցին աշակերտներին, կազմակերպիչներին՝ շնորհավորելով հերոսի ծննդյան 62—ամյա տարեդարձը՝ արտասանելով Մոնթեի թեւավոր խոսքը. «Եթե կորցնենք Արցախը, մենք կշրջենք հայ ժողովրդի պատմության վերջին էջը...»։


Թրամփը Մեծ Բրիտանիայի վարչապետին խորհուրդ է տվել դատի տալ ԵՄ-ին - Լուրեր Հայաստանից - Թերթ.am


Մինչեւ 2019թ. ԵՄ-ն նոր անդամներ չի ընդունի. Յունկեր - Shabat.am 13 Սեպտեմբեր, 2017 17:45 Եվրահանձնաժողովի նախագահ Ժան-Կլոդ Յունկերը հայտարարել է, որ մինչեւ 2019թ. ԵՄ-ն նոր անդամներ չի ընդունի, գրում է ՏԱՍՍ լրատվական գործակալությունը: «Այս Հանձնաժողովի եւ այս Խորհրդարանի լիազորություների ժամանակ (մինչ 2019 թվականը) ընդլայնում չի լինի։ Ոչ մի թեկնածու դեռեւս պատրաստ չէ։ Սակայն հետագայում ԵՄ-ում կհաշվվի ավելի քան 27 երկիր»,- ասել է նա՝ միեւնույն ժամանակ բացառելով Թուրքիայի անդամակցությունը: Յունկերի խոսքով` անդամակցության թեկնածու երկրները պետք է բացարձակ առաջնահերթություն դարձնեն օրենքի գերակայությունը, արդարադատությունը, մարդու իրավունքները:


Արարչական Համակարգի մյուս Բնածին Աստվածները.- Հունական Աստվածներ – Օլիմպոս լեռան երկրորդական բնակիչները (5-րդ մաս)... Արմեն Ավետիսյան, Հայ Արիական Միաբանության առաջնորդ | Հայ Արիական Միաբանության Արարչական Համակարգի մյուս Բնածին Աստվածները.- Հունական Աստվածներ – Օլիմպոս լեռան երկրորդական բնակիչները (5-րդ մաս)... Արմեն Ավետիսյան, Հայ Արիական Միաբանության առաջնորդ Սկիզբը՝ թիվ 9-12-ում Դեմետրան, ըստ հին հունական դիցաբանության, պտղաբերության, գյուղատնտեսության, հողագործության եւ բերքատվության, բնության եւ եղանակների Աստվածուհի է: Դեմետրան Կրոնոսի եւ Հռեայի երկրորդ դուստրն է, որոշ ժամանակ եղել է Կրետեյում պաշտվող հողագործական աշխատանքների Աստված Իասիոնի կինը, որից ծնել է հարստության Աստված Պլուտոսին: Նրա դուստր Կորենն է, ում առեւանգել էր Աիդեսը (Հադեսը), դարձել է վերջինիս կինը Պերսեփոնե անունով: Ձմռան ամիսներին Պերսեփոնեն պետք է լիներ իր ամուսնու հետ... դժոխքում, իսկ գարնանը վերադառնում էր մոր՝ Դեմետրայի մոտ։ Խորհրդանիշերը՝ կակաչ, ցորեն, ջահ եւ խոզ։ Կրոնոս եւ Հռեա տիտանների միջնեկ դուստրն է։ Դիոնիսոսը բնության արտադրող ուժերի, խաղողագործության, գինու եւ գինեգործության, տոնականության եւ զմայլանքի Աստված է: Զեւսի եւ Սեմելեի որդին: Հաճախ պատկերվում էր խրախճասեր ու կենսուրախ շքախմբի ուղեկցությամբ, որի մեջ էին մտնում ծեր սիլենները, երիտասարդ սատիրները, ինչպես նաեւ Բաքոսի մոլեգին սպասուհիները՝ կին մենադները: Դիոնիսոսին հատկապես հարգում էին գյուղական վայրերում: Նաեւ թատրոնի հովանավոր աստվածն է։ Խորհրդանիշերը՝ վազ, բաղեղ, գավաթ, վագր, պանտերա, ընձառյուծ, դելփին, այծ եւ սոճու կոն։ Զեւսի ու մահկանացու արքայադուստր Սեմելեի որդին է։ Ամուսնացած է արքայադուստր Արիադնայի հետ։ Ամենաերիտասարդ ու միակ մահկանացու մայր ունեցողն օլիմպիացին է։ Արտեմիսը որսորդության, կուսության, ծննդաբերության, աղեղնաձգության, լուսնի, եւ բոլոր կենդանիների մշտապես երիտասարդ Աստվածուհին է։ Խորհրդանիշերը՝ լուսին, եղնիկ, որսկան շուն, էգ արջ, օձ, նոճենու պտուղ, նետ ու աղեղ։ Զեւսի ու Լետոի դուստրը եւ Ապոլլոնի երկվորյակ քույրն է։ Նաեւ Լուսնի Աստվածուհին է (իսկ նրա եղբայր Ապոլոնը մարմնավորում էր Արեգակը)։ Արտեմիսը Զեւսի ու Լետոյի դուստրն է եւ Ապոլլոնի քույրը։ Ինչպես Ապոլոնը, նա նույնպես ծնվել է Դելոս կղզում։ Նրանք երկվորյակ քույր ու եղբայր են։ Որսորդ աստվածուհի Արտեմիսը եղել է ընտանի եւ վայրի կենդանիների հովանավորը։ Հնագույն ժամանակներում երբեմն պատկերվել է կենդանու, օրինակ՝ արջի տեսքով։ Հետագայում նա դառնում է երեխա ունեցող մայրերի պահապան դիցուհին։ Հավերժ դեռատի չքնաղ դիցուհին ծնվել է իր եղբոր՝ ոսկեգանգուր Ապոլլոնի հետ՝ նրանք երկվորյակներ են։ Բոլորին կյանք է տալիս Արտեմիսը, հոգ տանում այն ամենի համար, ինչ ապրում է երկրի վրաեւ աճում է անտառում ու դաշտում։ Նա հոգում է վայրի գազանների, ընտանի կենդանիների ու մարդկանց համար, աճեցնում է խոտ, ծաղիկներ եւ ծառեր, նա բարեմաղթում է ծնունդը եւ ամուսնությունը։ Ափրոդիտեն հին հունական դիցաբանության մեջ համարվում է սիրո եւ գեղեցկության, ցանկության Աստվածուհին է՝ ներեուհիներից մեկը եւ Պոսեյդոնի կինը։ Հին հունական դիցաբանությունում, ըստ Հեսիոդոսի, Ամփիտրիտե ներեուհին Ներեոսի եւ Դորիսի դուստրն է։ Մտնում էր 12 մեծ օլիմպիական Աստվածների թվի մեջ: Պաշտվում էր նաեւ որպես պտղաբերության, հավերժ գարնան ու կյանքի դիցուհի: Ափրոդիտեի սիրո իշխանությանը ենթարկվում էին Աստվածներն ու մարդիկ: Ամփիտրիտեի որդին է Տրիտոնոս Աստվածը։ Անանկեն անխուսափելիությունն անձնավորող Աստվածուհի է։ Ընգրկված է եղել մի շարք հին մտածողների փիլիսոփայական եւ կրոնական համակարգերի մեջ։ Պլատոնը նրան համարում էր Մոյրաների մայրը։ Ժողովրդական պատկերացմամբ Անանկեն եղել է մահվան աստվածություն (մեռնելու անհրաժեշտություն, անխուսափելիություն)։ Ողբերգակ բանաստեղծների մոտ գերագույն ուժի անձնավորում է, որին ենթարկվում են մինչեւ անգամ Աստվածները։ Անանկեի պաշտամունքը տարածվել է նախ Կորնթոսում, որտեղ նրա համար աստվածուհի Բիայի հետ ընդհանուր սրբավայր էր կառուցվել։ Հռոմում Անանկեի գործոռույթով Նեցեսսիտատան պաշտամունք չունեցավ, այլ դարձավ զուտ գրական կերպար։ Հեստիան Օջախի, ընտանիքի եւ ընտանեկան կարգի, տաճարային կրակարանների Աստվածուհի է։ Որոշ ցուցակներում նրա փոխարեն Դիոնիսոսն է, սակայն կա ենթադրություն, որ նա տվել է իր գահը նրան, որպեսզի պահպանի խաղաղությունը։ Կրոնոս եւ Հռեա տիտանների առաջին երեխան է։ Հադեսի, Դեմետրայի, Պոսեյդոնի, Հերայի եւ Զեւսի ավագ քույրը։ Նա առաջին սերնդից է եւ 12 օլիմպիացիների ամենամեծ (ավագ) Աստվածուհին է։ Խորհրդանիշերը՝ աղավնի, թռչուն, խնձոր, մեղու, կարապ, մրտենի եւ վարդ։ Զեւսի եւ օվկիանուհի Դիոնայի դուստրն է, կամ գուցե ծնվել է Ուրանոսի սերմնահեղուկից, որը ընկել էր ծովը եւ առաջացրել փրփուրներ։ Ամուսնացած է Հեփեստոսի հետ, թեեւ նա շատ է դավաճանում ամուսնուն, հատկապես, Արեսի հետ։ Նրա անունից առաջացել է աֆրոդիզիակ բառը, իսկ լատիներեն Վեներա անվանումը տվել է մեզ վեներական բառը։ Հեփեստոսը կրակի ու դարբնության, արհեստավորների հին հունական Աստված է, Զեւսի եւ Հերայի որդին: Պատկերվում է տգեղ, ծեր եւ կաղ: Հեփեստոսի կինը եւս Արեսի տափածուն էր: Ըստ դիցաբանության՝ Հեփեստոսի ծննդյան ժամանակ Հերան զայրանալով մանկան տգեղությունից եւ թուլակազմությունից, նրան նետել է ծովը, սակայն նա փրկվել է ծովային Աստվածների կողմից: Խորհրդանիշերը՝ կրակ, սալ, կացին, էշ, մուրճը, աքցան եւ դողալ։ Կամ Զեւսի, կամ Հերայի որդին է։ Ամուսնացած է Ափրոդիտեի հետ, թեպետ ի տարբերություն շատ Աստվածների՝ նա հազվադեպ է դավաճանել կնոջը։ Նրա լատիներեն անունից առաջացել է Vulcan բառը, այսինքն «հրաբուխ»։ Հերմեսը հին հունական Աստված է, Զեւսի եւ Մայայի որդին: Նույնացվել է հռոմեացիների Մերկուրիոսաստծո հետ: Անձնավորում է հատկապես խորամանությունն ու ճարպկությունը: Հովանավորում է գողերին, խաղացողներին, հռետորներին, առեւտրականներին ու վաճառականներին: Ստեղծել է կշիռն ու չափը: Զեւսի սուրհանդակն է, հանգուցյալների հոգիների՝ դեպի դժոխք ուղեկցողը: Աստվածների սուրհանդակ է։ Խորհրդանիշերը՝ կադուցեուս (ձողիկ միահյուսված 2 օձերով), թեւավոր սանդալներ ու գլխարկ, քնար, արագիլ, ու կրիա։ Զեւսի եւ հավերժահարս Մայայի որդին է։ Երկրորդ ամենաերիտասարդ օլիմպիացին է, մեծ է Դիոնիսոսից։ Էրեբոսը հավերժական խավարի անձնավորումն է։ Հիշատակվում է «Ոդիսական»-ում եւ Ալկմանի «Տիեզերագիտություն» աշխատությունում։ Ըստ Հեսիոդոսի՝ Քաոսի որդին եւ Գիշերվա եղբայրն է, այլ առասպելներում Գիշերվա ամուսինը, ով նրանից ունեցել է Հեմերա (Օր) ու Եթեր զավակներին։ Թեմիսը արդարության, օրինականության եւ կանխագուշակումների Աստվածուհի է։ Մայր Գեայից ստացել էր Դելփյան պատգամատունը, որպեսզի հետագայում սրբավայրը հանձներ իր քույր Փեբեին (Ապոլլոնի տատին). ըստ այլ մեկնության, պատգամատունը հիմնել է ինքը՝ Փեբեն։ Թեմիսը դադարելով Զեւսի կինը լինելուց, Դիկեի հետ միասին, դառնում է Գերագույն Աստծու խորհրդատուն։ Նա հաղորդում է մարդկանց Զեւսի պատգամները եւ հրամանները։ Թեմիսը պատկերվել է աչքերը կապած (անաչառության խորհրդանիշ), ձեռքին առատության եղջյուր ու կշեռք։ Այլաբանորեն Թեմիս նշանակում է արդարադատություն, օրենք: Թեմիս քրմեր՝ օրենքի սպասավորներ, դատավորներ, իրավաբաններ։ Իրիսը հին հունական դիցաբանության մեջ ծիածանի Աստվածուհի է, Զեւսի եւ Հերայի հանձնակատարը։ Լաքեսիսը Ճակատագրի Աստվածուհիներից՝ Մոյրաներից մեկն է, ով որոշում է մարդկանց բախտը: Լաքեսիսը կյանքի թելը տանում է ամեն տեսակ փոփոխությունների միջով։ Տեթիսը հունական դիցաբանության հնագույն, արխայիկ աստվածություններից է, տիտանուհի, Ուրանոսի եւ Գեայի դուստրը, Օվկիանոսի քույրը եւ կինը, 3000 որդի հեղեղների ու 3000 դուստր օվկիանոսների մայրը։ Տեթիսը համարվում է համընդհանուր մայր, գոյություն ունեցող ամեն ինչին կյանք տվող աստվածուհի։ Տեթիսը եւ Օվկիանոսը ապաստան են տվել Հերային, երբ վերջինս փախել էր Զեւսից։ Հերան հետագայում եւս այցելել է Տեթիսին։ Օվկիանոսը եւ Տեթիսը անձնավորում էին ջրային տարերքը, սովորաբար նրանց համար կառուցում էին համատեղ զոհասեղաններ։ Հետագայում Տեթիսին նույնացնում էին Իսիսի հետ։ Ուշ շրջանի պոեզիայում Տեթիսը առավելապես ծովի անձնավորումն է։ Երկրաբանության մեջ նրա անունը տրված է հին օվկիանոսին, որի մնացորդներն են Միջերկրական, Սեւ ու Կասպից ծովերը։ Կաբիրաները համարվել են պտղաբուծության, ստորգետնյա կրակի, ինչպես նաեւ նավաբեկյալների հովանավորներ: Պաշտամունքը տարածված է եղել գլխավորապես Փոքր Ասիայի ծովամերձ շրջաններում: Առավել հայտնի սրբավայրերը եղել են Թեբե քաղաքը (Բեովտիա), Սամոթրակիա եւ Լեմնոս կղզիները: Սամոթրակիայում համարվում էին «մեծ աստվածներ», Լեմնոսում՝ Հեփեստոսի ուղեկիցներ ու օգնականներ: Ենթադրվում է, որ կաբիրաների պաշտամունքը Հունաստան է թափանցեի Արեւելքից (Փռյուգիայից կամ Փյունիկիայից): Բիան բռնությունն անձնավորող Աստվածուհի է։ Պալլանտոսի եւ Ստիքսի դուստրը։ Զեւսի դաշնակիցը Տիտանոմաքիայում։ Նրա տաճարը գտնվում էր Կորինթոսում: Եսքիլեսի «Գամված Պրոմեթեւսը» ողբերգության գործող անձանցից։ Եվրինոմեն Օվկեանուհի, Օվկիանոսի եւ Տեթիսի դուստրերից մեկն է։ Թետիսի հետ միասին ծովում թաքցրել է Հեփեստոսին, ում Հերան շպրտել էր Օլիմպոսից։ Եվրինոմեն Քարիսների մայրն է՝ ծնված Զեւսից (կամ Օվկիանոսից)։ Եվրինոմեի սրբավայրը գտնվել է Արկադիայում. նրա փայտե արձանը փաթաթված է ոսկե շղթաներով, իսկ մարմնի ներքեւի հատվածը ձկնակերպ է։ Ծառայել է Հարմոնիա աստվածուհուն։ Դիցաբանական կերպարի անունով է կոչված Էվրինոմե աստերոիդը՝ հայտնաբերված 1863թ.։ Հիմենեոսը հունական դիցաբանությունում ամուսնության եւ ամուսնական սիրո Աստվածն է: Որոշ գրություններում նշված է որպես Ապոլոնի եւ մուսաներից մեկի որդին, իսկ երբեմն էլ որպես Դինոիսիոսի եւ Աֆրոդիտեի որդին: Նա հեշտ կյանք էր վարում, եւ գեղեցկության շնորհիվ, ունենում էր այն ամենը ինչ ցանկանում էր: Սակայն Հիմենեոսը սիրահարվում մի կույսի, եւ սերն անպատասխան է լինում: Կույսին ու մի քանի աղջիկների փախցնում են ծովահեննրը: Հիմենեոսին, գեղեցկության պատճառով կնոջ հետ շփոթելով, նույնպես փախցնում են: Ամուսնության աստվածը, հայտնվելով նավի վրա, սպանում է ծովահեններին եւ փրկում աղջիկներին: Սիրեցյալին համոզում է ամուսնանալ իր հետ, եւ նրանց ամուսնությունը իդեալական է համարվում: Հիմենեոսի անունն առկա է նաեւ հարսանեկան երգերում, որպեսզի նրա օրհնությունը տարածվի նորապսակների վրա: Օլիմպոս լեռան երկրորդական բնակիչները Հետեւյալ աստվածները, աստվածուհիները եւ կիսաստվածները սովորաբար չեն համարվել Օլիմպիացի, սակայն նրանք սերտ կապերի մեջ էին Աստվածների հետ: Էոլաս – քամիների թագավորը, Անեմոեի պահապան, սեզոնային քամիների վարպետ։ Ամփիտրիտե – ծովի թագուհի, Տրիտոնի մայրը ու Պոսեյդոնի կինը։ Անեմոե - 4 քամու ուղղությունների մարմնացում (հյուսիսային, հարավային, արեւելքային ու արեւմտյան)։ Աուրա - սառը քամիների եւ մաքուր օդի աստվածուհի։ Բիա - ուժի մարմնացում։ Կիրկե – կախարդության փոքր աստվածուհին է, չպետք է շփոթել Հեկատայի հետ։ Դեյմոս - ահաբեկչության աստված, Արեսի որդին է եւ Փոբոսի եղբայրը։ Դիոնե - օվկիանուհի, Ափրոդիտեի մայրը (Զեւսի կինը ըստ Հոմերին)։ Լիփիա - ծննդաբերության աստվածուհի, Զեւսի եւ Հերայի դուստրը։ Էնիո - պատերազմի աստվածուհի, Արեսի ուղեկիցը։ Նա նաեւ որոշ դեպքերում համարվում է Արեսի քույրը, այդ դեպքում նրա ծնողները Զեւսը եւ Հերան են։ Էոս - լուսաբացի մարմնացում։ Էրիս - երկպառակության եւ տարաձայնության աստվածուհի։ Հանիմեդ – աստվածների գինեմատույց։ Քարիսներ - գեղեցկության աստվածուհիներ, Հերայի կամ Ափրոդիտեի ուղեկիցներ։ Հարմոնիա – համաձայնության եւ ներդաշնակության աստվածուհի, Էրիսի հակառակ պատկեր, Ափրոդիտեի դուստրը։ Հեկատե - կախարդանկի, վհուկների եւ խաչմերուկների աստվածուհի։ Հելիոս - արեւի անձնավորում, տիտան։ Հորաներ – Օլիմպոսի պահապաներ։ Հիպնոս - քնի աստված, Մորփեուսի հայրը, Նիկտայի որդի։ Իրիս – անձնավորում է ծիածանը, նաեւ Օլիմպոսի սուրհանդակն է, Հերմեսի հետ։ Կրատոս - իշխանության մարմնացում։ Լետո - անտեսանելիության տիտանուհի, Ապոլլոնի եւ Արտեմիսի մայրը։ Մոյրաներ – Ճակատագրեր՝ Կլոթո (մանող), Լաքեսիս (բախտ), Ատրոպե (Անդառնալիություն): Մոմուս – երգիծանքի, հեգնանքի եւ բանաստեղծների աստված։ Մորփեուս - երազների աստված։ Մուսաներ - գիտության եւ արվեստի 9-ը աստվածուհիներ, նրանց անունները. Կալլիոպե, Կլիո, Էրատո, Եվտերպե, Մելպոմենե, Պոլիհիմնիա, Տերփսիքորա, Թալիա, Ուրանիա։ Նեմեսիս - հաշվեհարդարի ու վրեժխնդրության աստվածուհի, Նիկտայի դուստր։ Նիկե - հաղթանակի աստվածուհի։ Նիկտա - գիշերվա աստվածուհի։ Պաեոն - բժիշկների աստված։ Պերսեւս - Զեւսի որդի, Մեդուսայի սպանողը, լեգենդար Միկենյան եւ Պերսեւսյան տոհմի հիմնադիր։ Փոբոս - վախի աստուած, Արեսի որդին է եւ Դեյմոսի եղբայրը։ Սելենե - լուսնի անձնավորում, տիտանուհի։ Ստիքս – Ստիքս գետի աստվածուհի, գետի, որտեղ աստվածները երդվում էին տալիս։ Թանատոս - մահվան աստված, երբեմն մահի մարմնացում է։ Թեսեւս - Պոսեյդոնի որդին է, Աթենքի առաջին հերոս, Մինոտավրոսի սպանող։ Տրիտոն - ծովերի սուրհանդակ, Պոսեյդոնի եւ Ամփիտրիտեի որդին է։ Նա ունի ոլորված կոնք-խեցի։ Տիքե - հաջողության աստվածուհի։ Զելոս - եռանդի, ջերմեռանդության, տենչի մարմնացում է։ Աբանոս - երկնքի աստված։ ← Շատ տարբեր են մեղադրելը, ճանաչելը եւ դատապարտելը – Հայոց արյունն ու տարածքները շահարկման ենթակա չեն... Հարցազրույց ՀԱՄ առաջնորդ Արմեն Ավետիսյանի հետ ,,Լուսանցք,, շաբաթաթերթի թիվ 13-ի (359) հոդվածները →


Մրցույթ ՀՀ Տավուշի մարզի «Ոսկեպարի Հ. Բարսեղյանի անվան միջնակարգ դպրոց» ՊՈԱԿ–ի տնօրենի պաշտոնը զբաղեցնելու համար ՀՀ Տավուշի մարզի «Ոսկեպարի Հ. Բարսեղյանի անվան միջնակարգ դպրոց» ՊՈԱԿ-ի կառավարման խորհուրդը հայտարարում է մրցույթ` հաստատության տնօրենի պաշտոնը զբաղեցնելու համար: Փաստաթղթերն ընդունվում են 2017թ. դեկտեմբերի 26-ից մինչեւ 2018թ. հունվարի 26-ը ներառյալ, ամեն օր՝ ժամը 10:00-ից 15:00-ը, բացի շաբաթ եւ կիրակի օրերից, ՀՀ Տավուշի մարզի Ոսկեպարի Հ. Բարսեղյանի անվան միջնակարգ դպրոցում: Փաստաթղթերի ընդունումը կանցկացվի` ըստ կարգի: Մրցույթը տեղի կունենա 2018թ. փետրվարի 6-ին, ժամը 15:00-ին, Ոսկեպարի Հ. Բարսեղյանի անվան միջնակարգ դպրոցում: Լրացուցիչ տեղեկությունների համար զանգահարել 026696215, 098697738 հեռախոսահամարներին:


Ստամբուլյան կոնվենցիայի վավերացմանն ընդառաջ օրենքներում փոփոխություններ եւ լրացումներ են արվում. առաջինը՝ «զուգընկեր» հասկացությունն է Ստամբուլյան կոնվենցիայի վավերացմանն ընդառաջ օրենքներում փոփոխություններ եւ լրացումներ են արվում. առաջինը՝ «զուգընկեր» հասկացությունն է 21:48 - 20/հոկտեմբերի/2019 Իրավական ակտերի նախագծերի հրապարակման միասնական կայքից տեղեկանում ենք, որ հոկտեմբերի 17-ին ՀՀ Աշխատանքի եւ սոցիալական հարցերի նախարարութան կողմից հանրային քննարկման է դրվել «Ընտանիքում բռնության կանխարգելման, ընտանիքում բռնության ենթարկված անձանց պաշտպանության եւ ընտանիքում համերաշխության վերականգնման մասին» ՀՀ օրենքում փոփոխություններ եւ լրացումներ կատարելու մասին» ՀՀ օրենքի նախագիծը։ Նախագծով, ի թիվս այլ փոփոխությունների եւ լրացումների, ընտանեկան հարաբերություններում ներմուծվում է նոր՝ «զուգընկերներ» հասկացությունը։ Մասնավորապես, առաջարկվում է Օրենքի 3-րդ հոդվածի 1-ին մասը շարադրել հետեւյալ խմբագրությամբ. «Ընտանիքում բռնություն Է համարվում սույն օրենքով սահմանված ֆիզիկական, սեռական, հոգեբանական կամ տնտեսական բնույթի բռնի արարքը, ինչպես նաեւ անտեսումը, վերահսկող վարքագիծը, որը կատարվել է ընտանիքի անդամների կամ նախկին կամ ներկա զուգընկերների միջեւ»: Իսկ Օրենքի 4-րդ հոդվածով սահմանել «զուգընկերներ» հասկացության բացատրությունը. «զուգընկեր` միեւնույն անձի հետ մտերիմ (այդ թվում՝ ինտիմ) հարաբերությունների մեջ գտնվող անձ»: «Զուգընկեր» հասկացության բացատրության մեջ չի տարբերակվում զուգընկերների սեռը, հետեւաբար՝ միեւնույն անձի հետ մտերիմ (այդ թվում՝ ինտիմ) հարաբերությունների մեջ գտնվող անձ ասելով` կարելի է նկատի ունենալ նաեւ գեյերի, լեսբիների, տրանսգենդերների եւ ԼԳԲՏ համայնքի այլ ներկայացուցիչների մտերիմ, այդ թվում՝ ինտիմ հարաբերությունները, որը նախագծի ընդունումից հետո ենթակա կլինի պաշտպանության։ Նշենք, որ նախագծի «հիմնավորումներ» բաժնում որեւէ կերպ չի նշվում «զուգընկերներ» հասկացության առաջարկվող փոփոխության մասին, ինչն այն թաքցնելու եւ հասարակության ուշադրությունը դրա վրա չկենտրոնացնելու ակնհայտ փորձ է։ Նման հասկացություն ՀՀ ներպետական օրենսդրության մեջ օգտագործվում է առաջին անգամ։ «Զուգընկերներ» հասկացության ներմուծումն ակնհայտորեն կապված է Ստամբուլյան կոնվենցիայի ստորագրմամբ եւ վավերացմանն ընդառաջ ստանձնած հանձնառությունների հետ, քանի որ Ստամբուլյան կոնվենցիայի պաշտպանության շրջանակները տարածվում են նաեւ «զուգընկերներ»-ի վրա։ Ուստի՝ այդ հասկացության ներդրմամբ փորձ է արվում ներպետական օրենսդրությունը համապատասխանեցնել Ստամբուլյան կոնվենցիայում օգտագործվող հասկացություններին։ Նշենք, որ Ստամբուլյան կոնվենցիայով սահմանվում են նաեւ այլ հասկացություններ, որոնք առայժմ չկան մեր ներպետական օրենսդրության մեջ. օրինակ՝ «ընտանեկան միավոր», «գենդերով պայմանավորված սոցիալական վարքագիծ» եւ այլն։ Հաշվի առնելով ՀՀ Աշխատանքի եւ սոցիալական հարցերի նախարարութան ակտիվ գործողություններն` ուղղված տարբեր օրենքներում փոփոխություններ կատարելուն` կարող ենք փաստել, որ առաջիկայում Զարուհի Բաթոյանի գլխավորած գերատեսչության կողմից կառաջարկվի նաեւ վերը նշված եւ այլ հասկացությունների ներդրումը ՀՀ ներպետական օրենսդրության մեջ։ «Հրապարակային պրովոկացիայի եւս մի փորձ էր». Արմեն Գրիգորյան Այսօր 16:46 Թող ինձ ների Հռոմի Պապը, բայց էդ ու՞մ է պահել Վատիկանի «պադվալներում».Գուրգեն Եղիազարյան (video) Այսօր 16:39 Մոսկվան հիշեցնում է Արցախ՝ փախստականների վերադարձի պահանջի մասին Այսօր 16:35 Կրեմլի համար Մեհրիբան Ալիեւան՝ «Անդրկովկասի թագուհի» է. Պուտինը բանակցում է նրա հետ Այսօր 16:33 Վանեցյանի չպատասխաններն ավելի կարեւոր էին, քան պատասխանները Այսօր 16:33 Վրաերթի ենթարկված երեխաները դուրս գրվեցին հիվանդանոցից Այսօր 16:31 Երկրորդ արգելափակումը ամերիկյան օրենսդիրում Այսօր 16:30 Միլանի հայկական եկեղեցում վարչապետի հետ հանդիպմանը հայերն էին հրավիրված, բայց այնպես չէ, որ միայն հայերը կարող էին մտնել. ԱԽ քարտուղար Այսօր 16:26 Մենք պետք է բաց խոսենք ոլորտային քաղաքականությունների բացերի մասին... Այսօր 16:22 Ինչ ասել եմ՝ ուժի մեջ է. Լեւոն Երանոսյան Այսօր 16:18 2019-ին կանաչապատման բյուջեն կրճատեցին եւ այդ գումարն ուղղեցին պարգեւավճարներին. ավագանու ԲՀԿ-ական անդամներ (video) Այսօր 16:16 Երեւանում դպրոցում պայթուցիկ սարքի մասին ահազանգ է ստացվել Այսօր 16:12 Հետո էլ բողոքում են՝ ինչու՞ մարդիկ չեն գնում պոլիկնիլիկա.բյուջեով ընդամենը 2 պոլիկլինիկայի տանիք են վերանորոգելու. Միքայել Մանրիկյան (video) Այսօր 16:10 Հակագազով եւ մահակով քաղաքացուց ցուցմունք կորզելու վերաբերյալ տեսանյութն ուղարկվել է ՀՔԾ. դատախազի խորհրդական Այսօր 15:59 «Քրիստոսի» հետեւորդը Այսօր 15:50 ԱԱԾ-ում ապօրինի որդեգրման դեպքերով հարուցված քրգործը փոխանցվել է Քննչական կոմիտե Այսօր 15:46 Մենակ Նիկոլը չէ, որ խնդիր է, այլ նաեւ ըսենց մարդիկ են խնդիր Այսօր 15:43 Ո՞ւմ շիրիմին է այցելում Փաշինյանը Գյումրու գերեզմանոցում Այսօր 15:36 Մենք երկրում թշնամիներ չունենք, բայց եւ վճռական ենք ազգային–պետական նպատակների իրագործման հարցում. «Վերնատուն» Այսօր 15:29 Բացառիկ տեսանյութ. ՌԴ-ում ձերբակալված «Ալրաղացի Լյով»-ի մասին Այսօր 15:25 Երեւանի 2020 թվականի բյուջեի նախագծում մեծ դեֆիցիտ կա.ինչն է պատճառը.Հռիփսիմե Առաքելյան (ավագանու ԲՀԿ-ական անդամ) (video) Այսօր 15:23 Սա կառավարության մասնաշենքն է՝ Նիկոլ Փաշինյանի նստավայրը. հիմա սրա պատասխանատուն ո՞վ է. Լուսանկար Այսօր 15:22


Ինչպե՞ս կարանտինի շրջանում խնամել դեմքի մաշկը. դիմահարդար Դիանա Տոնոյանի խորհուրդները Բնական... Ուլտրակարճ կիսատաբատ, սլացիկ ոտքեր, նեղ գոտկատեղ. Եվա Բաղդասարյանի լուսանկարը Եվա Բաղդասարյան իր Instagram-ում նոր լուսանկարներ է հրապարակել... Ամառ, լողափ, լողազգեստ. Էմմին՝ օվկիանոսի ափին Ալինա Մարտիրոսյանի եւ ամուսնու ջերմ գրկախառնությունը Դերասանուհի Ալինա Մարտիրոսյանը նոր լուսանկար է հրապարակել... 15:05, 22 ապրիլի Արտակարգ դրության կանոններին հետեւելն այս շրջանում շատ կարեւոր է, որպեսզի կարողանանք նպաստել վիրուսի նահանջելուն, սակայն անընդհատ տանը լինելու հետեւանքով դեմքի մաշկը կարող է որոշակի խնդիրներ ունենալ, որոնք լուծելու համար գոյություն ունեն մի քանի քայլեր: Դեմքի մաշկի խնամքի օգտակար խորհուրդներով NEWS.am STYLE-ի հետ կիսվել է դիմահարդար Դիանա Տոնոյանը: «Այս կարանտինային օրերին շատերը բողոքում են իրենց մաշկից, նույնիսկ, նրանք՝ ովքեր նախկինում խնդիրներ չեն ունեցել: Պատճառները մի քանիսն են՝ օրինակ՝ ջեռուցումը: Մենք հաճախ շատ ենք տաքացնում մեր բնակարանը, տունը: Բայց իզուր, քանի որ արհեստականորեն շոգ պայմաններ ստեղծելով մենք վերացնում ենք խոնավությունը, եւ դա շատ վնաս է մաշկին: Ցանկալի է՝ սենյակային ջերմաստիճանը լինի 18-20, խոնավությունը՝ 40-60%: Երկրորդ պատճառը ջրի պակաս է: Կյանքի տեմպի տակ մենք հաճախ ենք ջուր խմում՝ զբոսնելիս, աշխատանքի վայրում եւ այլն... Իսկ տանը մոռանում ենք դրա մասին, կամ՝ փոխարինում այլ ըմպելիքներով: Ջրի բացակայությունը կարող է մեծ վնաս հասցնել մաշկին: Օրական պետք է խմել 2 լիտր ջուր՝ ջրազրկումից խուսափելու համար: Այս օրերի համար շատ ակտուալ թեմա՝ մաշկը եւ նյարդայն համակարգը սերտ կապված են միմյանց: Այն, ինչ մենք զգում ենք, որքան նյարդայնանում ենք, արտացոլվում է մեր մաշկի որակի վրա, այնպես որ՝ ինչքան էլ դժվար լինի, պետք է չնյարդայնանալ եւ հանգստանալ: Դրա համար իմ բոլոր հետեւորդներին խորհուրդ եմ տալիս ճիշտ սնվել, շատ հանգստանալ, հաճախ ջուր խմել: Սթրեսը մաշկի թշնամին է»,-նշում է Դիանան՝ հավելելով, որ մաշկի խնամքի միջոցները չպետք է չարաշահել, քանի որ դրանք այդ դեպքում կարող են հակառակ արդյունքն ունենալ. «Օրինակ, ամեն օր տնային պիլինգ կամ սկրաբ իրականացնելը վնասում է մաշկը եւ առաջացնում բազում խնդիրներ: Պետք չէ առավոտից երեկո խնամքով զբաղվել. օրական 10-20 րոպե տրամադրելով էլ կարելի է ունենալ խնամված եւ մաքուր մաշկ: Կան աղջիկներ, որոնք կարծում են, եթե չեն դիմահարդարվում, ապա միայն այդպես մեծ օգուտ են տալիս իրենց մաշկին: Այո, չդիմահարդարվելով թույլ ենք տալիս մաշկին շնչել, բայց դա ամենեւին խնամք չէ, հարկավոր է, գոնե, մինիմալ խնամքը ապահովել, օրինակ՝ սնուցել մաշկը: Պատրաստեք ամենահեշտ տնային դիմակները, համացանցում կան հազարավոր հեշտ եւ արագ տարբերակներ»: Լուսանկարներները՝ Դիանա Տոնոյանի ինստագրամյան էջից 22:09, 2 օգոստոսի


source: CulturaX

text: Հունվար | 2016 | Առավոտ – Լուրեր Հայաստանից | Page 223 ՀՀ տրանսպորտի եւ կապի նախարարությունը տեղեկացնում է, որ հունվարի 1-ին՝ ժամը 11:00-ի դրությամբ, հանրապետության գրեթե ամբողջ տարածքում տեղում է ձյուն: Առատ ձյան պատճառով դժվարանցանելի է Գորիս-Սիսիան ճանապարհահատվածը, իսկ Վարդենյաց լեռնանցքը բքի եւ ցածր տեսանելիության պատճառով երկկողմանի փակ է: Անվտանգ երթեւեկությունն ... 11:48 | Հունվար 1, 2016 Ոտքը մնացել էր կոյուղատարի ցանցավանդակի արանքում Դեկտեմբերի 31-ին, ժամը 23.56-ին ահազանգ է ստացվել, որ Գեղարքունիք մարզի Սեւան քաղաքի Նալբանդյան փողոցի թիվ 33 շենքի դիմաց քաղաքացու ոտքը մնացել է կոյուղատարի ցանցավանդակի արանքում. անհրաժեշտ է փրկարարների օգնությունը: Դեպքի վայր է մեկնել մեկ մարտական հաշվարկ: Հրշեջ-փրկարարները ճաղավանդակների արանքից դուրս են բերել ... 11:03 | Հունվար 1, 2016 Ամանորի գիշերը Դուբայում հյուրանոց է այրվել. «Ազատություն» ռադիոկայան Դուբայում հրդեհ է բռնկվել հինգաստղանի Address հյուրանոցում։ CNN-ը, հղում կատարելով տեղի իշխանություններին, հաղորդում է, որ հրդեհը սկսվել է 63 հարկանի հյուրանոցի 20-րդ հարկում եւ շատ արագ տարածվել ամբողջ շենքում։ Դուբայի քաղաքացիական պաշտպանության ծառայության գլխավոր տնօրենը հայտնել է Al Arabiya հեռուստաալիքին. ... 10:43 | Հունվար 1, 2016 Սերժ Սարգսյան. Մենք շարունակեցինք լինել աշխարհի ամենաապահով երկրներից մեկը (տեսանյութ) Հայաստանի նախագահ Սերժ Սարգսյանի Ամանորի շնորհավորական ուղերձը Սիրելի՛ հայրենակիցներ, Մի քանի րոպեից մենք հրաժեշտ կտանք 2015 թվականին: Անցնող ամբողջ տարին իսկապես հագեցած էր իրադարձություններով ու տպավորություններով: Մենք ոգեկոչեցինք Մեծ եղեռնի զոհերի հիշատակը: Հայոց ցեղասպանության 100-րդ տարելիցի միջոցառումները համահայկական եւ համաշխարհային ...


text: «Փառատոնը դարձել է մեր հանրապետության այցեքարտերից մեկը». Yerevan Jazz Fest 2019-ի փակման համերգն ու միջոցառման հատուկ հյուրերը (ֆոտո/վիդեո)


text: Աշխատանք - Թվային ապրանքների շուկայավարման ավագ մասնագետ, Ucom LLC - ARMACAD Աշխատանք - Թվային ապրանքների շուկայավարման ավագ մասնագետ, Ucom LLC Պահանջվող պաշտոն` Թվային ապրանքների շուկայավարման ավագ մասնագետ Բաժին՝ Պրոդուկտներ եւ վերլուծություններ Տեւողություն` Անժամկետ Աշխատանքի բնութագիր` Նախաձեռնել եւ համակարգել թվային/նորարարական ապրանքների կատարելագործումը եւ նոր առաջարկների մշակումը - Նախաձեռնել եւ համակարգել թվային/նորարարական ապրանքների կատարելագործման, նոր առաջարկների մշակման եւ երկարաժամկետ ապրանքային քաղաքականությունների իրականացման գործընթացները, կառավարել ապրանքների ստեղծման ողջ շրջափուլը - Օգտակար եզրահանգումներ անելու նպատակով վերլուծել թվային ապրանքների վաճառքի ու արդյունավետության ցուցանիշները եւ մշակել արդյունավետության ցուցանիշների բարելավման ռազմավարություններ - Բոլոր ապրանքների եւ նախագծերի բոլոր հնարավորություններից օգտվելու նպատակով առաջարկել ուսումնասիրությունների եւ առկա տվյալների վերլուծությունների հիման վրա մշակված ռազմավարություններ - Ապրանքներն արդյունավետորեն եւ սահմանված ժամկետներում մեկնարկելու եւ վաճառքի ու շուկայավարման ցուցանիշներն ապահովելու նպատակով ապրանքների ստեղծման ողջ շրջափուլի ընթացքում համագործակցել տեխնիկական, իրավաբանական, հաղորդակցության, ֆինանսական, դիզայնի եւ մարքեթինգի թիմերի հետ - Մագիստրոսի աստիճան ՏՏ, տնտեսագիտության, գործարար կառավարման կամ առնչվող ոլորտներում - Առնվազն 3 տարվա աշխատանքային փորձ առնչվող ոլորտում - 1 տարվա փորձ Ապրանքների կառավարման կամ առնչվող ոլորտում - ՏՏ ոլորտի գերազանց իմացություն (ծրագրային հավելվածներ, նորարարական լուծումներ եւ այլն) - Excel-ի գերազանց իմացությունը եւ վերլուծական մտածողությունը պարտադիր են - Հաղորդակցման, միջանձնային շփման եւ կազմակերպչական գերազանց հմտություններ - Անգլերենի եւ հայերենի իմացություն: Ընկերության մասին` «Յուքոմ» ընկերությունը Հայաստանում կապի միակ միասնական օպերատորն է, որն առաջարկում է լայնաշերտ շարժական եւ ֆիքսված ինտերնետի, թվային (IP) հեռուստատեսության, ինչպես նաեւ շարժական եւ ֆիքսված հեռախոսակապի ծառայություններ:


Նախաքննությունը շարունակվում է: Ձեռնարկվում են անհրաժեշտ քննչական եւ դատավարական այլ գործողություններ՝ դեպքի բոլոր հանգամանքների բազմակողմանի, օբյեկտիվ եւ լրիվ հետազոտումն ապահովելու ուղղությամբ։ Նշանակվել են դատաբժշկական, քրեագիտական փորձաքննություններ, հարցաքննվել մի շարք անձինք:


source: wikipedia

text: Լիբանան ( ), պաշտոնապես կոչվում Լիբանանի Հանրապետություն (՝ ), պետություն Միջերկրական ծովի արեւելյան ափին։ Տարածությունը 10.4 հազար կմ2 է, բնակչությունը, որը բաղկացած է քրիստոնյաներից, մուսուլմաններից եւ փոքրամասնություններից, ըստ CAS-ի հարցախույզի, 1997 թվականին եղել է 4 մլն, որի 92.4 տոկոսը լիբանանցիներ են։ 2011 թվականին հարեւան Սիրիայում բռնկված քաղաքացիական պատերազմի հետեւանքով Լիբանան են ապաստանել ավելի քան 1 միլիոն սիրիացի գաղթականներ։ Պաշտոնական լեզուն արաբերենն է, տարածված են նաեւ ֆրանսերենն ու անգլերենը։ Գլխավոր քաղաքներն են Բեյրութը (մայրաքաղաք), Տրիպոլին, Սայդան, Զահլեն, Ջունիեն եւ Սուրը։ Բնակչության մոտ 32 տոկոսն ապրում է Բեյրութում եւ նրա շրջակայքում։ Դրամական միավորը լիբանանյան ֆունտն է՝ լիրան։ Անվանում Պետության անվանումն առաջացել է լեռնաշղթայի անունից. արաբերեն՝ Ջեբել Լիբանան, լատիներեն՝ Libanus mons, հին հունարեն՝ Լիբանոս։ Այս անվանումները ծագում են սեմական լեզուներից (ասուրերեն՝ Լաբնանա, եբրայերեն՝ Լ֊Բանոն) «սպիտակ լեռ»։ Անվանումը տրվել է այդ լեռները տարվա մեծ մասում ձյունածածկ լինելու, կամ կրաքարային ժայռերի գույնի պատճառով։ Պատմություն Անտիկ եւ միջնադարյան պատմություն 13-րդ դարի երկրորդ կեսին Լիբանանի տարածքը նվաճվեց Եգիպտոսի մամլուքների պետության կողմից։ Մամլուքներն Լիբանանում եւ շրջակա երկրներում գերիշխող մնացին մինչեւ Մարջ Դաբիկի ճակատամարտը (1516), երբ ջախջախիչ պարտություն կրեցին օսմանյան սուլթան Սելիմ I-ի բանակներից։ Նոր եւ նորագույն պատմություն 1516-1918 թվականներին Լիբանանը գտնվել է Օսմանյան կայսրության վարչական եւ քաղաքական իշխանության ներքո։ 1861-1915 թվականներին Լիբանանի ներկա տարածքի լեռնային հատվածը՝ Լեռնալիբանանը վայելել է ինքնավարություն՝ եվրոպական վեց պետությունների հովանավորությամբ։ 1918 թվականի հոկտեմբերին անգլիական եւ դաշնակից զորքերը նվաճեցին Լիբանանի տարածքը՝ դուրս մղելով օսմանցիներին։ 1920 թվականի սեպտեմբերի 1-ին ֆրանսիական զորքերի հրամանատար զորավար Հանրի Գուրոյի հրամանագրով երկրի ներկայիս տարածքը դարձավ առանձին պետություն՝ Մեծ Լիբանան անունով։ 1921-1943 թվականներին սեպտեմբերի 1-ը ամեն տարի նշվել է իբրեւ Լիբանանի ազգային տոն։ 1922 թվականին Ազգերի լիգան հաստատեց Լիբանանի եւ հարակից Սիրիայի տարածքի վրա Ֆրանսիայի մանդատը։ 1926 թվականին ընդունվեց երկրի առաջին սահմանադրությունը, որով երկիրը պաշտոնապես վերանվանեց Լիբանանի հանրապետություն։ 1926 թվականին՝ սահմանադրության ընդունումից մեկ տարի անց, այն ենթարկվեց փոփոխությունների եւ լիարժեք գործեց 1926-1932 եւ 1936-1939 թվականներին։ 1932 թվականի ներքաղաքական ճգնաժամի եւ 1939 թվականի Երկրորդ համաշխարհային պատերազմի հետեւանքով ֆրանսիական իշխանությունները սառեցրին սահմանադրության կիրառությունը։ Ֆրանսիական մանդատի տարիներին, 1926 թվականի սահմանադրության դրույթներին համապատասխան Լիբանանի խորհրդարանի կողմից հանրապետության նախագահ են ընտրվել Շարլ Դեբբասը (1926-1934) եւ Էմիլ Էդդեն (1936-1941)։ Սահմանադրության առկախված տարիներին, ֆրանսիական իշխանությունները հանրապետության նախագահ են նշանակել Հաբիբ Սաադին (1934-1936) եւ Ալֆրեդ Նակկաշին (1941-1943)։ 1936 թվականի նոյեմբերին կնքված պայմանագրով, Ֆրանսիան խոստացավ երեք տարվա ընթացքում լիարժեք անկախություն եւ ինքնիշխանություն շնորհել Լիբանանին եւ ապահովել նրա անդամակցությունն Ազգերի լիգային։ Սակայն, Երկրորդ համաշխարհային պատերազմի նախօրյակին միջազգային սրվող իրադրությունը պատրվակ ներկայացնելով, Ֆրանսիայում օրենսդիր իշխանութչունը չվավերացրեց այս պայմանագիրը։ 1940 թ. հունիսին հիտլերական Գերմանիայից Ֆրանսիայի կրած պարտությունից հետո, Լիբանանում եւ Սիրիայում տեղակայված ֆրանսիական քաղաքացիական եւ ռազմական իշխանությունները հավատարիմ մնացին Վիշի քաղաքում հաստատված եւ հիտլերականների հետ համագործակցող մարշալ Ֆիլիպ Պետենի կառավարության։ 1941 թ. հունիս-հուլիս ամիսներին դաշնակից պետությունների բանակները ռազմական գործողությունների միջոցով վիշիականներին հեռացրին Լիբանանի եւ Սիրիայի տարածքից։ Քաղաքական իշխանությունն անցավ ֆրանսիացի զորավար Շառլ դը Գոլի գլխավորած աքսորյալ կառավարության, իսկ ռազմական իշխանությունը՝ բրիտանական զորքերին։ Ռազմական գործողությունների առաջին օրերին, դաշնակից պետությունները խոստացան անհապաղ ճանաչել Լիբանանի եւ Սիրիայի անկախությունը։ Սակայն, այդ խոստումը կենսագործելու ուղղությամբ առաջին կոնկրետ քայլերն առնվեցին 1943 թ.։ Տեղի ունեցան խորհրդարանական նոր ընտրություններ, որի արդյունքում հանրապետության նախագահ դարձավ Բշարա էլ Խուրին։ Վերջինս վարչապետ նշանակեց Ռիադ էլ Սոլհին։ Խուրիի եւ Սոլհի միջեւ գոյացավ «Ազգային ուխտը», որը երկիրը ղեկավարելու սկզբունքների շուրջ գոյացած բանավոր, բայց ուղենշային համաձայնություն էր։ Սոլհի կառավարությունը միակողմանի ձեռնարկեց երկրի սահմանադրության փոփոխության, ջնջելով ֆրանսիական մանդատին ակնարկող բոլոր հոդվածներն ու ակնարկները։ Ֆրանսիական իշխանությունները, զայրացած լիբանանյան քայլերի միակողմանիությունից, արգելափակեցին Խուրիին, Սոլհին եւ մի քանի այլ նախարարների եւ պատգամավորների, բայց, բրիտանական եւ դաշնակից այլ պետությունների ճնշման ներքո, 11 օր հետո՝ 1943 թվականի նոյեմբերի 22-ին, ստիպված նրանց բաց թողեցին եւ համակերպվեցին սահմանադրական փոփոխություններին։ Այսպիսով, Լիբանանը փաստացի քաղաքական անկախություն ձեռք բերեց։ Նոյեմբերի 22-ն էլ 1944 թվականից համարվում է երկրի ազգային տոնը՝ Անկախության օրը։ 1945 թվականին Լիբանանը դարձավ Արաբական երկրների լիգայի եւ այնուհետեւ ՄԱԿ-ի հիմնադիր անդամներից մեկը։ Օտարերկրյա զորքերի դուրսբերումն ավարտվեց 1946 թվի դեկտեմբերի 31-ին։ Հաջորդ երեսուն տարիների ընթացքում, Լիբանանը դարձավ տարածաշրջանի առեւտրական, ակադեմիական, բժշկական եւ մշակութային առաջավոր կենտրոն, ամենատարբեր մշակութային ժառանգությունների խառնարան։ Հարեւան երկրներում տիրող անկայունության պատճառով մեծ թվով հմուտ արհեստավորներ, ձեռնարկատերեր եւ մտավորականներ մուտք գործեցին Լիբանան։ Միաժամանակ, 1948 թ. Իսրայել պետության ստեղծման հետեւանքով Լիբանանում ապաստան գտան ավելի քան հարյուր հազար պաղեստինցի արաբ գաղթականներ։ 1947 թ. նախագահ Խուրիի վարչակարգը լրջորեն միջամտեց խորհրդարանական հերթական ընտրությունների գործընթացին եւ կարողացավ առաջ բերել իրեն ենթակա մի խորհրդարան, որ 1948 թ. մասնակի փոփոխության ենթարկեց սահմանադրությունը եւ Խուրիին թույլատրեց ընտրվել երկրորդ անգամ՝ հավելյալ վեց տարի ժամանակով։ Խուրիի նախագահության երկրորդ շրջանում, սակայն, շեշտակիորեն ավելացան նրա վարչակարգին դեմ ուղղված կոռուպցիայի եւ հովանավորչության մեղադրանքները։ 1952 թ. սեպտեմբերին ընդդիմադիրներին հաջողվեց կազմակերպել համընդհանուր գործադուլ, որի հետեւանքով Խուրին ներկայացրեց իր հրաժարականը։ Նոր նախագահ ընտրվեց ընդդիմադիր կոալիցիայի առաջնորդ Քամիլ Շամունը։ Նախագահ Շամունը (1952-1958 թթ.) փորձեց ընտրական օրենքի փոփոխության միջողով զգալիորեն փոխել Լիբանանի քաղաքական ավանդական ընտրանու (elite) դիմագիծը։ Սա բնականաբար առաջացրեց քաղաքական ավանդական ղեկավարների դժգոհությունը։ Միաժամանակ, Շամունի նախագահության ժամանակաշրջանը համապատասխանում էր Մերձավոր եւ Միջին Արեւելքում Սառը պատերազմի գագաթնակետին, իսկ տարածքաշրջանում՝ արաբական ռադիկալ ազգայնական շարժման եւ Եգիպտոսի նախագահ Գամալ Աբդել Նասերի հեղինակության վերելքին։ Շամունը իր նախասիրություններով արեւմտամետ էր, 1956 թ. Սուեզի ճգնաժամի ժամանակ մերժեց դիվանագիտական հարաբերությունները խզել Բրիտանիայի եւ Ֆրանսիայի հետ, 1957 թ. ողջունեց Էյզենհաուերի դոկտրինան։ Շամունի ընդդիմադիրները համակրում էին Նասերին եւ աջակցություն ստանում նրանից։ Այս ներքին հակասությունների, ինչպես եւ Նասերի եւ արտաքին այլ ուժերի միջամտության հետեւանքով 1958 թ. երկրում բռնկվեց վեցամսյա քաղաքացիական պատերազմ։ Ընդդիմադիրները ուզում էին ամեն գնով արգելել Շամունի նախագահության ժամկետի երկարաձգումը։ 1958 թ. հուլիսի 14-ին՝ Իրաքում հեղափոխությունից անմիջապես հետո, Շամունի հրավերով Լիբանանում ցամաքահանում կատարեցին ամերիկյան նավազները։ ԱՄՆ-ը այսպիսով տարածքաշրջանում ծավալվող հեղափոխական ալիքից պաշտպանեց Շամունին, բայց միաժամանակ Եգիպտոսի հետ համաձայնվեց, որ Շամունի հաջորդը լինի լիբանանյան բանակի հրամանատար Ֆուադ Շեհաբը։ Վերջինս քաղաքացիական պատերազմի օրերին չեզոք դիրք էր գրավել եւ ընդդիմության համար ընդունելի թեկնածու էր։ Նախագահ Շեհաբի (1958-1964) եւ նրա հաջորդ Շառլ Հելուի (1964-1970) պաշտոնավարության առաջին տարիները անցան համեմատաբար խաղաղ պայմաններում։ Լիբանանն այդ տարիներին լավ հարաբերություններ պահպանեց Եգիպտոսի եւ նախագահ Նասերի հետ։ Շեհաբն առավելաբար զբաղվեց ներքին վարչական բարեփոխություններով։ Չլինելով քաղաքականության մեջ ավանդաբար ազդեցիկ լիբանանյան ընտանիքներից մեկի ժառանգ եւ իր թիկունքում չունենալով քաղաքական որեւէ կուսակցություն, Շեհաբի իշխանությունը հենվեց բանակի հետախուզական բաժնի՝ Երկրորդ Գրասենյակի (Deuxième Bureau) աջակցության վրա։ Երկրում իրավիճակը շեշտակիորեն սրվեց 1967 թ. արաբ-իսրայելյան հերթական պատերազմում Եգիպտոսի կրած ծանր պարտությունից հետո։ Պաղեստինցի գաղթականները, հիասթափվելով Իսրայելի դեմ արաբական պետությունների համատեղ գործողությունների արդյունավետության հնարավորությունից, զինվեցին եւ փորձեցին վարել ինքնուրույն քաղաքականություն։ Շուտով ընդհարումներ առաջ եկան Լիբանանում տեղակայված պաղեստինյան ֆիդայական ջոկատների ու լիբանանյան բանակի միջեւ։ 1969 թ. Կահիրեում կնքված համաձայնությանը, որի կետերն սկզբում գաղտնի պահվեցին, չհաջողվեց կարգավորել տագնապը եւ վերջ տալ ռազմական բախումներին։ Քաղաքացիական Պատերազմ 1970 թ. նախագահական ընտրությունները բեկում մտցրին Լիբանանի ներքին քաղաքական կյանքում։ Պարտվեց նախկին նախագահ Շեհաբի քաղաքական ուղեգծին հավատարիմ թեկնածուն եւ նախագահ ընտրվեց Սուլայման Ֆրանջիեն (1970-1976), որ երկրի ավանդական քաղաքական ուժերի ներկայացուցիչն էր։ Ֆրանջիեն եւ նրա կողմից վարչապետ նշանակված Սաիբ Սալամը խիստ սահմանափակեցին բանակի հետախուզական բաժնի մասնակցությունը երկրի քաղաքական կյանքին, տարբեր միջոցներով Լիբանանից հեռացրին Շեհաբին հավատարիմ բազմաթիվ սպաների։ Հետագայում պարզվեց, որ առերես ժողովրդավարության վերահաստատման լոզունգներով իրականացվող այս քայլերը միաժամանակ նկատելիորեն տկարացրին երկրի պաշտպանունակությունը, նրան զրկելով բազմաթիվ փորձված բանակային կադրերից, մանավանդ որ Ֆրանջիեի օրոք շարունակվեցին ընդհարումները լիբանանյան բանակի եւ պաղեստինցի ֆիդայիների միջեւ։ Պաղեստինցի ֆիդայիները տարբեր պատճառներով վայելում էին արաբական այլ երկրների զորակցությունը, որը լիբանանյան բանակին թույլ չէր տալիս օգտագործելու ռազմական իր բոլոր հնարավորությունները։ Այս հանգամանքների ներքո, Լիբանանում այդ տարիներին գերակշիռ դիրք վայելող քրիստոնյա համայնքին մոտ համոզում գոյացավ թե լիբանանյան բանակին ու անվտանգության այլ կառույցներին չի հաջողվելու մենակ անփոփոխ պահելու երկրի քաղաքական դիմագիծը եւ թե քրիստոնյաներն հարկադրված են զինվելու, կազմելու պետական կառույցներից դուրս իրենց զինված խմբավորումները՝ պաղեստինցիներից ինքնապաշտպանելու եւ պահպանելու համար երկրի սահմանադրական կարգը, որը որոշակի առավելություններ էր տալիս քրիստոնյաններին եւ հատկապես՝ մարոնի համայնքին։ Մարոնիներին խիստ մտահոգում էր պաղեստինցի ֆիդայիների եւ լիբանանյան արմատական ընդդիմության՝ ձախակողմյան եւ արաբ ազգայնական հոսանքների միջեւ օրեցօր սերտացող քաղաքական եւ նույնիսկ զինված խմբավորումների դաշինքը։ Ավելի ծանր էին 1975 թ. երկրում ծայր առած 15-ամյա քաղաքացիական պատերազմի հետեւանքները՝ տասնյակ հազարավոր զոհեր, հարյուր հազարավոր գաղթականներ եւ նյութական անհաշիվ վնասներ։ 1976 թ. Լիբանան մուտք գործեցին տասնյակ հազարավոր սիրիական զորքեր։ Դրությունն ավելի սաստկացավ իսրայելական զորքերի երկու (1978-ին եւ 1982-ին) ներխուժումների հետեւանքով։ Այս շրջանում չափազանց թուլացավ կառավարության իշխանությունը, ավերվեցին երկրի ենթակառույցները։ Պատերազմական գործողությունները վերջացան 1990 թվականի հոկտեմբերին՝ 1989 թվին Սաուդյան Արաբիայի Թաիֆ քաղաքում ստորագրված հաշտեցման պայմանագրի հիման վրա։ Երկրում զգալիորեն ավելացավ սիրիական ազդեցությունը։ Նախագահ ընտրվեց Ռենե Մուաուադը, իսկ վերջինիս սպանությունից հետո՝ Էլիաս Հրաուին։ Վարչապետ նշանակվեց դոկտ. Սալիմ էլ Հոսը։ 1992 թվականին երկրում կայացան վերջին 20 տարիների ընթացքում առաջին խորհրդարանական ընտրությունները, որի արդյունքում վարչապետի պաշտոնն ստանձնեց Ռաֆիկ Հարիրին։ 1995 թվականին, Սիրիայի օրհնությամբ եւ սահմանադրության մեջ մտցվեց մանր փոփոխություն, որի հետեւանքով նախագահ Հրաուիի իշխանության ժամկետը երեք տարով երկարացվեց։ 1998 թվականի հոկտեմբերին նախագահ ընտրվեց զորավար Էմիլ Լահուդը։ Պաշտոնը ստանձնելու իր երդմնառության ճառում, Լահուդը մասնավորապես շեշտեց կառավարական կառույցների հզորացման կարեւորությունը, կարգ ու կանոնի հաստատումը, թափանցիկության անհրաժեշտությունը, հավասարության եւ սոցիալական արդարության կիրառումը եւ պատասխանատվության զգացումի բարձրացումը։ Լահուդը դոկտ. Սալիմ էլ Հոսին նշանակեց վարչապետ, սակայն, 2000 թվի խորհրդարանական ընտրություններից հետո, Ռաֆիկ Հարիրին փոխարինեց Հոսին այդ պաշտոնում։ Հարիրին վարչապետի պաշտոնը վարեց մինչեւ 2004 թ.։ Նա ահաբեկչական հարձակման զոհ գնաց 2005 թ. փետրվարի 14-ին։ 2005 թ. ապրիլին, միջազգային ճնշման ներքո, սիրիական զորքերն ստիպվեցին դուրս գալ Լիբանանից։ 2008-2014 թթ. Լիբանանի հանրապետության նախագահն էր զորավար Միշել Սուլեյմանը։ Պետական կառուցվածք Լիբանանը խորհրդարանական հանրապետություն է։ Պետության գլուխը հանրապետության նախագահն է, որին ընտրում է խորհրդարանը (առաջին փուլում ձայների երկու երրորդի, իսկ երկրորդ փուլում՝ պարզ մեծամասնությամբ) 6 տարի ժամանակով եւ առանց անմիջապես վերընտրվելու իրավունքի։ Ավանդույթի ուժով 1934 թվականից Լիբանանի հանրապետության նախագահները ընտրվում են քրիստոնյա կաթոլիկ մարոնի համայնքից։ Այսպիսով, Լիբանանի հանրապետության նախագահը արաբական երկրների միակ ոչ իսլամադավան պետության գլուխն է։ 2008-2014 թթ. նախագահ է եղել Միշել Սուլեյմանը։ Ներկայիս նախագահի աթոռը թափուր է։ Իր հերթին հանրապետության նախագահը նշանակում է գործադիր իշխանության պետին՝ վարչապետին՝ հաշվի առնելով խորհրդարանի պատգամավորների մեծամասնության կարծիքը։ Վարչապետները 1937 թվականից նշանակվում են իսլամական սուննի համայնքից։ Խորհրդարանի պատգամավորները, թվով 128 հոգի (1992 թվականից), ընտրվում են չորս տարին մեկ համաժողովրդական ընտրություններում, որտեղ տարբեր ընտրատարածքներից (constituency) ընտրվող պատգամավորների թիվը որոշվում է ըստ ամեն մեկ տարածքի մեծության եւ բնակչության քանակի։ Խորհրդարանական աթոռները 1992 թվականից հավասարապես բաժանված են քրիստոնյա եւ մուսուլման ներկայացուցիչների միջեւ։ 1947 թվականից լիբանանյան խորհրդարանի նախագահները (խոսնակ) ընտրվում են շիա համայնքից։ Հանրապետության ժողովրդավարական քաղաքական համակարգը եւ խոսքի ու հավատի սահմանադրականորեն ձեւակերպված ազատությունները լայն ճանապարհ են հարթել քաղաքական կուսակցությունների առաջ։ Երկրում գործում են ավելի քան 30 կուսակցություններ եւ քաղաքական խմբավորումներ, որոնցից են Լիբանանի կոմունիստական կուսակցությունը (հիմնված՝ 1924-ին) Սիրիական ազգային սոցիալական կուսակցությունը (Ղովմի սուրի, հիմնված՝ 1935-ին) Ազգային բլոկը (հիմնված՝ 1935-ին) Լիբանանյան փաղանգավորները (Քաթաիբ, հիմնված՝ 1936-ին) Առաջադիմական սոցիալիստական կուսակցությունը (հիմնված՝ 1949-ին) Ազգային լիբերալ կուսակցությունը (հիմնված՝ 1958-ին) Ամալ շարժումը (հիմնված՝ 1974-ին) Լիբանանյան ուժեր կուսակցությունը (հիմնված՝ 1976-ին) Հիզբոլլահը (հիմնված՝ 1985-ին) Ալ-Մարադա հոսանքը (հիմնված՝ 1991-ին) Ազգային ազատ հոսանքը (հիմնված՝ 2005-ին) Մուսթակբալ հոսանքը (հիմնված՝ 2007-ին) Այս կուսակցությունները, սակայն, շատ քիչ բացառություններով, կրում են հարանվանական բնույթ, նրանց անդամների մեծ մասը սահմանափակվում են մեկ կրոնի կամ կրոնական համայնքի շրջանակներում։ Գործում են նաեւ հայկական ավանդական կուսակցությունների մասնաճյուղերը։ Հայ Յեղափոխական Դաշնակցություն 2 Պատգամավոր, 1 Նախարար Սոցիալ Դեմոկրատ Հնչակյան Կուսակցություն 2 Պատգամավոր Ռամկավար ազատական կուսակցություն 1 Պատգամավոր Աշխարհագրություն Լիբանանը լեռնային երկիր է։ Հարավ-արեւմուտքից հյուսիս-արեւելք ձգվում են Լիբանանի լեռները մինչեւ 3083 մ (Կուռնետ-էս-Սաուդա լեռ) բարձրությամբ։ Առափնյա մասը 1,5-15 կմ լայնությամբ հարթավայր է։ Ափերը ցածրադիր են, թույլ կտրտված ծոցերով, ափագիծը՝ 200 կմ։ Տարածված են ավազաբլուրները եւ ժայռոտ հրվանդանները, որոնք առաջացնում են բնական նավահանգիստներ (Բեյրութ, Տրիպոլի, Սուր)։ Լիբանանի եւ Անդրլիբանանի (երկրի սահմաններում են գտնվում միայն արեւմտյան լանջերով) լեռների միջեւ ձգվում է Բեքաա միջլեռնային հովիտը (8-14 կմ լայնությամբ, 750-900 մ բարձրությամբ)։ Կլիմա Կլիման մերձարեւադարձային է, չոր ամառով եւ խոնավ ձմեռով։ Ծովափին հունվարի միջին ջերմաստիճանը 13 °C է, հուլիսինը՝ 28 °C, տարեկան տեղումները՝ 750—1000 մմ, լեռներում՝ 1000—3000 մմ (լեռնագագաթների ձյունը պահպանվում է դեկտեմբերից մայիս), Բեքաայի հովտում եւ Անդրլիբանանի լեռների արեւմտյան լանջերին՝ 400—800 մմ։ Ներքին Ջրեր եւ Հողեր Գետերը մեծ չեն, ամռանը հաճախ չորանում են։ Խոշոր գետերը՝ Էլ-Լիտանին եւ էլ-Ասին, օգտագործվում են ոռոգման համար եւ հիդրոէներգիայի աղբյուր են։ Առափնյա մասերում եւ լեռների ստորին լանջերին տարածված են դարչնագույն, ավելի բարձր մասերում՝ մոխրադարչնագույն քարքարոտ հողերը։ Բուսական Աշխարհ Բուսականությունը գերազանցապես թփուտային է (մաքվիս, ֆրիգանա), Լիբանանի լեռների արեւմտյան լանջերին պահպանվել են մշտադալար կաղնու, սոսու, թխկու, հալեպյան սոճու, գիհու անտառներ, մայրու պուրակներ։ Բեքաայի հովտում տեղ-տեղ հանդիպում են տտրախոտա-եացագգիների տափաստաններ։ Կենդանական Աշխարհ Բնորոշ կենդանիներն են բծավոր բորենին, արաբական վիթը, շնագայլը, լեռներում՝ սիրիական արջը, վայրի այծը։ Կենդանիների զգալի մասը որսի հետեւանքով ոչնչացված է։ Շատ են կրծողները եւ թռչունները։ Պետության պաշտպանության տակ են առնված բնական բուսածածկույթի եւ թռչունների մասսայական չուի 12 տեղամասեր։ Բնակչություն Բնակչությունը 95%-ը կազմում են արաբները, 4%-ը Հայերը, իսկ մնացյալ ազգերը միասին ընդամենը 1%։ Պաշտոնական լեզուն արաբերենն է, տարածված են նաեւ ֆրանսերենը, անգլերենը եւ հայերենը։ Բնակչության 54%-ը մուսուլմաններն են, 40%-ը քրիստոնյաները, մնացած 6%-ը Դրուզներ։ Կիրառվում են Գրիգորյան եւ մուսուլմանական (լուսնային հիջրա) տոմարները։ 2015 թվականին բնակչության միջին տարեկան աճը կազմել է 2.99%: խտությունը 1 կմ2 վրա մոտ 500 մարդ է, ծովափնյա շրջաններում՝ մինչեւ 750 մարդ (2015)։ Բնակչության կեսից ավելին բնակվում է քաղաքներում։ Ագրարային գերբնակվածության եւ արդյունաբերության թույլ զարգացման պատճառով բնակչության մի մասը գաղթում է արտասահմանյան երկրներ։ Խոշոր քաղաքներն են Բեյրութը, Տրիպոլին, Սայդան, Զահլան։ Տնտեսություն Կառավարությունը ընդհանուր առմամբ կիրառում է մասնավոր ներդրումների գործին չխառնվելու քաղաքականություն։ Կապիտալի տեղաշարժի սահմանափակումներ չկան։ Հանրային սեփականությունը սահմանափակված է ենթակառույցներով եւ կենցաղային սպասարկման հիմնարկներով։ Մասնավոր հատվածը, որը 80 տոկոսով է մասնակցում երկրի տնտեսությանը, ընդգրկում է գյուղատնտեսությունը, շինարարությունը, մշակող արդյունաբերությունը, առեւտուրը, զբոսաշրջությունը, բանկային եւ հյուրանոցային համակարգերը, լրատվական եւ գովազդային ծառայությունները եւ այլն։ Տնտեսության աճը 1960-1970-ականների տարեկան 5 տոկոսի փոխարեն 1970-1975 թթ կազմել է տարեկան 7 տոկոս։ Աճի հիմնական աղբյուրը ծառայությունների՝ հիմնականում զբոսաշրջության, բանկային եւ ապահովագրության բնագավառներում է արձանագրվել։ Քաղաքացիական պատերազմի ավերիչ հետեւանքներից հետո, 1991 թվականից սկսած տնտեսությունը վերականգնվեց։ Միջազգային արժութային հիմնադրամի տվյալներով համախառն արտադրանքի չափն ավելացավ մոտ 40 տոկոսով։ 1992 թվականին վարչապետ Ռաֆիկ Հարիրիի առաջին կառավարությունը միջոցներ ձեռնարկեց ամրապնդելու տնտեսական կայունությունը։ 1992-1997 թթ տնտեսական աճը կազմեց միջին հաշվով 5-7 տոկոս։ Պատերազմի հետեւանքով առաջացած փողի արժեզրկումը սկսեց նվազել եւ 1998 թվականին հասավ ընդամենը երեք տոկոսի։ Հետագայում՝ Սալիմ էլ Հոսի կառավարության օրոք (2000-2002 թթ.), ավելի նվազեց եւ կազմեց 0,25 տոկոս։ Այդ կառավարությունը նաեւ մշակեց ֆինանսական բարենորոգումների հնգամյա մի ծրագիր, որը նպատակաուղղված է բյուջեի դեֆիցիտը եւ հանրային պարտքը նվազեցնելուն։ Կառավարությանն են պատկանում էլեկտրականության, ջրային տնտեսության, ավիաընկերության, ամրացված հեռախոսային կապի բնագավառները։ Կենտրոնական բանկը, իր հերթին, ունի նշանակալի ակտիվներ, որոնց թվում ազգային ավիաընկերության՝ «Միդլ իսթ էրլայնզի» գրեթե բոլոր բաժնետոմսերը։ Զբոսաշրջություն Լիբանանի աշխարհագրական դիրքը, մեղմ կլիման եւ բնության գեղեցկությունը (ձյունածածկ լեռները, բերրի հովիտները եւ Միջերկրական ծովի զուլալ ջրեր) զբոսաշրջության գրավականներն են։ Երկիրն արաբական աշխարհում միակն է, որ դահուկասպորտի եւ ձմեռային այլ սպորտաձեւերի ու միջոցառումների հնարավորություն ունի։ Մեծ ներդրումներ են կատարվում այժմ ընդլայնելու եւ արդիականացնելու զբոսաշրջության բոլոր ծառայությունները։ Արդյունաբերություն 1995 թվականին երկրի արդյունաբերությունը (հիմնականում ցեմենտի, թղթի, դեղորայքի, կոսմետիկական եւ ախտահանող միջոցների, հագուստեղենի եւ ուտեստեղենի արտադրությունը) կազմում էր համախառն արտադրանքի 17.3 տոկոսը։ Համարյա բոլոր արդյունաբերական ձեռնարկությունները պատկանում են մասնավոր սեկտորին։ Կառավարությունը քաջալերում է արդյունաբերական կառույցների հիմնադրումը՝ երկրում վարելով մաքսային տուրքերի նվազեցման եւ հարկերից ազատելու քաղաքականություն։ Գյուղատնտեսություն Գյուղատնտեսության մեջ զբաղված է տնտեսապես ակտիվ բնակչության 17%-ը։ Նրա արտադրանքը բավարարում է երկրի անհրաժեշտ սննդամթերքների պահանջմունքների մոտ 34 %-ը եւ մասնագիտացած է արտահանվող կուլտուրաների (խնձոր, ցիտրուսներ) արտադրության մեջ։ Հողօգտագործման հիմնական ձեւը կիսրարությունն է։ Գյուղական բնակչության 75 %-ը սեփական հող չունի, այն վարձակալում է խոշոր հողատերերից։ 300 խոշոր կալվածատերերին է պատկանում մշակվող հողերի կեսը, 15%-ը գտնվում է մանր կալվածատերերի եւ ունեւոր գյուղացիների ձեռքին։ Գյուղատնտեսական հանդակները կազմում են տարածքի 39 %-ը, որի 97 %-ը զբաղեցնում են գյուղատնտեսական կուլտուրաներն ու այգիները, 3%-ը՝ արոտավայրերը։ Ոռոգվող հողերը 68 հզ. հա են։ Զբաղվում են հացահատիկային (ցորեն, գարի) եւ հատիկանդավոր (վիկ, ոսպ, սիսեռ) կուլտուրաների մշակությամբ։ Գյուղատնտեսության եկամուտների 40%-ը բաժին է ընկնում պտղաբուծությանը (խնձոր, ցիտրուսներ, ձիթապտուղ, բանան) եւ խաղողագործությանը։ Տեխնիկական կուլտուրաներից մշակում են շաքարի ճակնդեղ եւ ծխախոտ։ 1993-2001 թվականներին Միջազգային ֆինանսական կորպորացիան 34 ներդրումային եւ ֆինանսական ծրագրեր է իրականացրել Լիբանանում՝ երկրին բերելով 336 միլիոն ԱՄՆ դոլար, գումարած 256 միլիոն դոլարի վարկեր։ Բժշկա-սանիտարական վիճակ 2015 թվականին ծնունդը կազմել է 1000 բնակչին 14,59, մահացությունը՝ 4,88: Գերակշռում են վարակիչ եւ մակաբուծական հիվանդությունները։ Տարածված են ստամոքս՜աղիքային հիվանդությունները, տուբերկուլոզը, տրախոման, հելմինթոզները։ Բժիշկներ են պատրաստում Բեյրութի բարձրագույն բժշկական դպրոցում։ Կրթական համակարգ Կրթական կառույցների բազմազանությունը խոսում է 12366 միջազգային հանրության առաջ բաց քաղաքականություն վարելու օգտին։ Երկրում գործում են տեղական եւ օտար, բազում կրոնական եւ աշխարհիկ, պետական եւ մասնավոր դպրոցներ, որոնց թիվը հասնում է 2.719-ի (1998-1999 թթ)։ Դրանցից 45.7 տոկոսը պետական դպրոցներ են, 36.2 տոկոսը՝ մասնավոր կոմերցիոն, իսկ 10 տոկոսը՝ մասնավոր ոչ կոմերցիոն։ Ընդհանուր առմամբ դպրոցներում ընդգրկված են 871.580 աշակերտներ (1998-1999 ուստարվա տվյալներով)։ Համալսարանական ուսանողների թիվը նույն ուստարվա համար կազմում է 101.400։ Գլխավոր համալսարաններն են Լիբանանյան համալսարանը, Արաբական համալսարանը, Բեյրութի ամերիկյան համալսարանը, Լիբանանա-ամերիկյան համալսարանը, Աստվածամոր համալսարանը, Ճիզվիտների Սենթ Ժոզեֆ համալսարանը, Հայկազյան համալսարանը եւ Բալամանդ համալսարանը։ Գործում է նաեւ ֆրանսիական եւ լիբանանյան կառավարությունների ջանքերով ստեղծված Գործարարության բարձրագույն դպրոցը, որը կառավարման, գործարարության եւ ֆինանսական բնագավառի մասնագետներ է պատրաստում։ Բոլոր ուսումնական հաստատությունները հագեցած են ժամանակակից հարմարություններով։ Կրթության հանդեպ կառավարության ցուցաբերած առանձնահատուկ հոգատարության վկայությունն են երկրում գործող երեք՝ ազգային կրթության, երիտասարդության եւ սպորտի, ու մշակույթի նախարարությունները։ Մամուլ 1973 թվականին լույս են տեսել մեծ թվով պարբերականներ արաբերեն, ֆրանսերեն, անգլերեն, հայերեն։ Արաբերեն հիմնական թերթերն են՝ «Ալ-Ամալ» (1939-ից), «Ալ-Անվար» (1959-ից), «Ալ-Զարիդա» (1953-ից), «Ալ-Մուհարիր» (1951-ից), «Ալ-Հայաթ» (1946-ից), «Ալ-Անբա» (1953-ից), ԱՍԿ-ի օրգան, «Ան-Նահար» (1933-ից), «Ան-Նիդա» (1959-ից, Լիբանանի կոմկուսի օրգանն է), «Ալ-Բայրակ»։ Անգլերեն՝ «Դեյլի սթար» («The Daily star») (1952-ից), ֆրանսերեն՝ «Օրյանժուր» («L’orient-le lour») (1971-ից)։ Հանդեսներն են (արաբերեն)՝ «Ալ-Լիվա», «Ալ-Զումհուր ալ Ջադիդ» (1937-ից), «Ալ-ուսբու ալ-Արաբի» (1959-ից), «Ալ-Հուրրիյա» (1960-ից), «Ալ-Ախբար», «Աթ-Թարիք» (1941-ից, օրգան խաղաղության կողմնակիցների Լիբանանի կոմիտեի)։ Ազգային տեղեկատու գործակալությունը հիմնվել է Բեյրութում, 1962 թվականին։ Գիտություն եւ գիտական հիմնարկներ Բնական եւ տեխնիկական գիտություններ Բնական եւ տեխնիկական գիտությունների բնագավառում հետազոտություններ ծավալվեցին միայն 1950-ական թթ. վերջին։ Գիտական աշխատանքների հիմնական կենտրոններ դարձան համալսարանները, որտեղ աշխատում էին տեղացի եւ օտարերկրյա գիտնականներ։ Ամերիկյան եւ ֆրանսիական համալսարաններում կատարվող հետազոտությունները ֆինանսավորում են ԱՄՆ-ի ու Ֆրանսիայի պետական եւ մասնավոր կազմակերպությունները։ Գիտական աշխատանքը կոորդինացնում է հետազոտությունների Ազգային խորհուրդը (հիմնվել է 1962-ին)։ Աշխատանքների մեծ մասը նվիրված է կիրառական պրոբլեմներին։ Մշակվել են հիդրոտեխնիկական եւ ոռոգման կառույցների (Մ. Լահուդ եւ ուրիշներ), հողերի բարելավման (Ժ. Դեբան) նախագծեր։ Կատարվել են անտառների վերականգնման, սորուն ավազների ամրացման (Մ. Բասբու) ուսումնասիրություններ։ Մաթեմատիկական հետազոտություններով զբաղվում են մաթեմատիկայի եւ ֆիզիկայի կենտրոնում (հիմնվել է 1945-ին՝ իբրեւ Լիոնի համալսարանի մասնաճյուղ), աստղագիտությամբ, Երկրի մագնիսականությամբ, օդերեւութաբանությամբ եւ կլիմայագիտությամբ՝ Քսարի աստղադիտարանում, աշխարհագրությամբ՝ Մերձավոր եւ Միջին Արեւելքի աշխարհագրության ինստիտուտներում (հիմնվել է 1946-ին)։ Բժիշկ գիտնականներն ուսումնասիրում են դեղաբանության (Ֆ. Ստեֆան), պարազիտոլոգիայի եւ արեւադարձային հիգիենայի (Ջ. Շահեր), Էնդոկրինոլոգիայի (Ե. Լահամ), վիրաբուժության (Բ. Մաադե), ֆունկցիոնալ ախտորոշման (Կ. Աբու Ֆեյսալ) հարցերը։ Հասարակական գիտություններ Լիբանանի միջնադարյան ամբողջ մշակույթը, այդ թվում Փիլիսոփայությունն ու պատմությունը, ընդհանուր արաբական մշակույթի անբաժանելի մասն է կազմում։ Եվրոպական, հիմնականում ֆրանսիական առաջավոր մտքի ազդեցությամբ Լիբանանը արաբական երկրների մեջ առաջիններից մեկը XIX դ. կեսին դարձավ լուսավորական եւ արաբական ազգային-մշակութային վերածննդի շարժման կենտրոն։ Հասարակական միտքը Լիբանանում նոր վերելք ապրեց առաջին համաշխարհային պատերազմից հետո, արաբական ազգային-ազատագրական պայքարի վերելքի շրջանում։ XX դ. առաջին տասնամյակների արեւմտյան լիբանանագետների տեսակետներին հարող հեղինակների մեծ մասին ընդհանուր առմամբ բնորոշ էին բուրժուական սուբյեկտիվիզմը, Արեւմուտքի ու քրիստոնեական կրոնի դերի ու ներգործության գերագնահատումը։ Հասարակական գիտությունների ասպարեզում պահպանողական եւ հետադիմական ուղղություններին հակադրվեցին «Աթ-Թարիկ» («Ուղի») հանդեսի շուրջ խմբված մարքսիստ պատմաբանները եւ գիտական-հասարակական գործիչները։ Նրանք զարգացրին գրող-Փիլիսոփա Օմար Ֆախուրիի առաջավոր դպրոցի ավանդույթները։ Լիբանանի անկախության տարիներին սկսեցին զարգանալ հնագիտությունն ու ազգագրությունը, արեւելագիտությունը, տնտեսագիտությունը, գրականագիտությունը։ Հասարակագիտական մտքի զարգացման եւ գիտահետազոտական աշխատանքների կազմակերպման կենտրոններ են համալսարանները, Տնագիտության ինստիտուտը, Ազգային թանգարանը, Ազգային մատենադարանը, Քաղաքական գիտությունների ընկերությունը, Պատմական հետազոտությունների կենտրոնը։ Գրականություն XIX դ. Լիբանանում տարածվել են լուսավորական գաղափարները, ծնունդ է առել արաբական մշակույթի նորացման շարժումը, որի գաղափարախոսներն էին Նասիֆ ալ- Յազշին (1800-1871), Ահմեդ Ֆարիս աշ-Շիդիյյաքը (1804-1887), Բուտրուս ալ-Բուսթանին (1819-1883), Մարուն Նաքաշը (1817-1855), Ադիպ Իսհակը (1856-1885)։ Մեծ տեղ է գրավել հրապարակախոսությունը։ XIX դ. 2-րդ կեսի, XX դ. սկզբի պոեզիան եւ արձակը սերտորեն կապված են արաբական դասական բանահյուսության ավանդույթների հետ։ 1920—1930-ական թթ. ուժեղացել է ֆրանսիական սիմվոլիզմի ազդեցությունը։ Կազմավորվել է հեղափոխական-դեմոկրատական ուղղությունը, խորացել սոցիալական անհավասարության քննադատությունը։ 60-ական թթ. գրողներ Մուհամմեդ Այթանիի, Հասան Կանաֆանիի, էդուարդ Բուսթանիի ստեղծագործություններում գեղարվեստորեն պատկերված է այսօրվա Լիբանանի կյանքը։ Ճարտարապետություն Զուբեյլի ամրությունների եւ տների մնացորդները վերագրվում են մ. թ. ա. V-IV հազարամյակներին։ Մ. թ. ա. II-I հազարամյակների հուշարձանները առնչվում են հին եգիպտական, ասորա-բաբելական եւ աքեմենյան մշակույթներին։ Հռոմեական ժամանակաշրջանի ճարտարապետության մեջ միահյուսվել են անտիկ եւ արեւելյան ավանդույթները։ Բյուգանդական շրջանից պահպանվել են վանքեր, եկեղեցիներ, կատակոմբներ։ Արաբների տիրապետության օրոք կառուցվել են մեդրեսեներ, մինարեթներ, մզկիթներ, շուկաներ, քարավանատներ, դղյակներ։ Խաչակիրների ժամանակներից պահպանվել են ամրոցներ, վանքեր, եկեղեցիներ։ XIX-XX դդ. սկզբի պալատական ճարտարապետությունը աչքի է ընկնում թեթեւ, նուրբ ձեւերով եւ հարդարանքի ճոխ, ծանրաբեռնված մանրամասներով։ Անկախության նվաճումից հետո (1943) Լիբանանում վերակառուցվում են քաղաքները, կառուցվում բազմաբնակարան շենքեր, կինոթատրոններ, դպրոցներ, հիվանդանոցներ, հյուրանոցներ եւ այլն, շինարվեստում տեղական ավանդույթները համադրվում են Եվրոպայի եւ ԱՄՆ-ի ժամանակակից ճարտարապետական նվաճումներին։ Օգտագործվում են լոջաներ, պատշգամբներ, ժապավենադիր պատուհաններ։ Շինանյութը առավելաբար երկաթբետոնն է, հարդարանքում օգտագործվում է մարմարը, գունավոր ապակին եւ խեցեղենը։ Կերպարվեստ Մ. թ. ա. V–IY հազարամյակներում գոյություն է ունեցել սանրաձեւ զարդերով եւ կենդանիների սխեմատիկ պատկերներով խեցեղեն (հին Բիբլոս), III–II հազարամյակներում փյունիկյան արվեստի բազմաթիվ նմուշներ (մանրաքանդակ, ոսկերչական իրեր, զենք եւն)։ Օսմանյան կայսրության շրջանի ճարտարապետության հարդարանքներում լայնորեն կիրառվել է փորագրազարդը, վիտրաժը։ Այս շրջանի քրիստոնեական տաճարները զարդարվել են խճանկարով, սրբապատկերներով եւ բյուզանդական տիպի որմնանկարներով։ XIX–XX դդ. զարգացել է կրոնական եւ ժանրային թեմաներով մոնումենտալ եւ հաստոցային գեղանկարչությունը։ XIX դ. վերջին եւ XX դ. սկզբին աշխատել են ռեալիսիստական դիմանկարի եւ ժանրային կոմպոզիցիաների հեղինակներ Խ. Մրուրը եւ Խ. Մալիբին։ 1930–40-ական թթ. կերպարվեստում առաջատար է եղել ռեալիստական ուղղությունը (Մ. Ֆարրուխ, Օ. Օնսի), իսկ 50–60-ական թթ. նկատելի էր սյուրռեալիզմի, կուբիզմի, աբստրակցիոնիզմի եւ պրիմիտիվիզմի ազդեցությունը։ Ռեալիստական ուղղության ավանդները շարունակում են Մ. Բալտակսե–Մարթայանը, Պ. Կիրակոսյանը, Ի. Շամուտը։ Քանդակագործության բնագավառում ստեղծվել են ոճավորված ու վերացական կոմպոզիցիաներ (Ն. Իրանի, Ռ. Մամաան, Զ. Խտշյան)։ Ինչպես անցյալում, այնպես էլ այսօր Լիբանանի գեղարվեստական կյանքում ակտիվ մասնակցություն ունեն հայերը։ Լիբանանահայ ավագ սերնդի արվեստագետներից են ճարտարապետ եւ նկարիչ Մ. Ալթունյանը (1888–1958), երգիծանկարիչ Տ. Աճեմյանը, նկարչուհի Լ. Ներսեսը։ Մինչեւ 1947-ը Լիբանանում է աշխատել Հ. Կալենցը։ Միջին սերնդի առավել հայտնի գեղանկարիչներից են ժ. Թերզյանը, Գյուվտարը (Ջոն Գյովտարալյան), Գյուվը (ժորժ Գյուվերջինյան), ժ. Դարբինյանը։ Լիբանանահայ արվեստագետների նորսերունդն են ներկայացնում արձանագործներ Զ. խտշյանը (Բեյրութի Մեծ եղեռնի հուշարձանի հեղինակը) եւ Եվ. Եփրեմյանը, գեղանկարիչներ Ջ. Նադիրյանը, Պ. ՃԼիպուղլյանը, Մ. Մանուկյանը, Հ. Թորոսյանը, Ա. Գառնիկյանը, Հ. Տիարպեքիրյանը, Վ. Պարսումյանը, Գ. Նորիկյանը, Ս. Մանուկյանը, գրաֆիկներ Ա. Պզտիկյանը, ժ. Գազանջյանը, քանդակագործ Լ. Փիլավջյանը։ Շ. Խաչատրյան։ Երաժշտություն Լիբանանի Ժողովրդի մեջ երաժշտությունը կենցաղավարում է հին ժամանակներից։ Բեյրութում գործում է Ազգային կոնսերվատորիա։ 1956-ից գոյություն ունի Լիբանանի Երաժշտական երիտասարդություն ընկերությունը, որը կազմակերպում է միջազգային մրցույթներ, համերգներ։ Բեյրութի Ամերիկյան համալսարանի կազմի մեջ մտնող Արվեստագիտության բարձրագույն դպրոցին կից (1966-ից) գործում է երաժշտագիտության բաժանմունք։ Ժողովրդական երգերի նշանավոր կատարողներից է երգչուհի Ֆեյրուզը։ Լիբանանի երաժշտական կյանքի նշանավոր երեւույթներից են Բաալբեկի ամենամյա փառատոները (1966-ից)։ Բեյրութը նաեւ հայ երաժշտական մշակույթի օջախներից է։ 1933-ին Բաբկեն Կանաչյանը Բեյրութում հիմնել է «Գուսան» երգչախումբը։ Այստեղ են գործել նաեւ Հ. Պերպերյանը, կոմպոզիտոր եւ խմբավար Շ. Պերպերյանը։ Լիբանանահայ ժամանակակից նշանավոր երաժիշտներից են կոմպոզիտոր Պ. Զելալյանը, երգչուհի Ա. Փեհլիվանյանը, դիրիժոր Օհան Ասատուրյանը, խմբավար Մ. Գանգրունին եւ ուրիշներ։ Գործում են Հայկական բարեգործական ընդհանուր միության Բեյրութի մասնաճյուղի հայկական երգչախմբերը, երգիպարի անսամբլը։ Թատրոն Կիսապրոֆեսիոնալ թատերախմբերը Լիբանանում երեւան են եկել XX դ. 2-րդ կեսից։ 1960 թվականին ռեժիսոր Մունիր Աբու Դեբսը Անտուան Մուլթաքայի հեա Բեյրութում հիմնել է թատերական ստուդիա։ Հանրահայտ է կատակերգակ դերասան Շուշուի ստեղծած Ազգային թատրոնը, որը բեմադրել է Մոլիերի, է. Լաբիշի եւ այլ դրամատուրգների գործերի փոխադրություններ։ Լիբանանյան համալսարանն ունի թատերական արվեստի բաժին, որը գլխավորում է Ա. Մուլթաքան։ Բեյրութում գործում է նաե Լիբանանի դրամատիկական թատրոնը։ Ներկայացումները արաբերեն, ֆրանսերեն եւ անգլերեն են։ Թատրոնները մասնավոր են։ Հայ թատերական կյանքը Լիբանանում սկզբնավորվել է հայերի մեծ ներգաղթից հետո։ 1920 թվականին Բեյրութում գործել են «Դրամատիկ» եւ Ուսանողական միության թատերախմբերը։ Լիբանանահայ թատերական կյանքում նշանակալից դեր են կատարել Բ. Աբովյանը, Գ. Իփեկյանը, ժ. Սարգիսյանը, Պ. Ֆազլյանը, Վ. Խտշյանը, Դ. Սաթամյանը եւ շատ ուրիշներ։ Նրանք բեմադրել են Հ. Պարոնյանի, Դ. Սունդուկյանի, Շիրվանզադեի, սփյուռքահայ եւ սովետահայ ժամանակակից, ինչպես եւ ռուս, ու արեւմտաեվրոպական հեղինակների գործեր։ Կինո 1929-ին բեմադրվել է առաջին խաղարկային ֆիլմը։ Լիբանանյան առավել նշանավոր ֆիլմերից է «Կարմիր ծաղիկներ»-ը (1957, ռեժիսոր՝ Մ. Հարուն)։ 1960-ական թթ. Բեյրութում հիմնվել են «Բաալբեկ», «Նիեր իստ սաունդ», «Ալ-Ասրի» կինոստուդիաները, թողարկվել են «Բարեւ, սեր» (ռեժիսոր՝ Ս. Սաշման), «Սատանայի սայլը» (ռեժիսոր՝ Ժ. Կաի), «Օղեր վաճառողը» (ռեժիսոր՝ Ցու. Շահին) եւ այլ կինոնկարներ։ Նկարահանվում են հիմնականում մելոդրամաներ եւ երաժշտական կատակերգություններ՝ հայտնի երգիչների, պարող-պարուհիների մասնակցությամբ։ Այդ ժանրերը հաղթահարելու ձգտումն արտահայտվել է «Դեպի անհայտը» (1957, ռեժիսոր՝ Ժ. Նասր), «Կոտրված թեւեր» (1963, ռեժիսոր՝ Ցու. Մաալուֆ), «Համրն ու սերը» (1971, ռեժիսոր՝ Ա. Բահրի) եւ այլ ֆիլմերում։ Ազգային կինոարվեստի զարգացմանը խոչընդոտում է օտարերկրյա կինոնկարների մեծ ներհոսքը։ Կինոդերասաններից են՝ Ֆ. Շաուկին, ժ. Նանոն, Զ. Մակուկը, Մ. Մաազրին, Ս. Բարուդին։ Հայերը Լիբանանում Լիբանանի տարածքում հայկական հնագույն գաղթավայրերի վերաբերյալ տեղեկություններ համարյա չկան։ Ըստ հռոմեացի պատմիչների մ. թ. ա. IV—III դդ. հայ առեւտրականները Սիդոնի (Սայդա) եւ Տյուրոսի (Սուր) շուկաներն են բերել Հայաստանի գինին, մրգեղենը, անտառանյութը, որդան կարմիրը եւ այլ ապրանքներ; Տիգրան Մեծը զգալի թվով հայեր է վերաբնակեցրել Ասորիքում եւ նրան հարող փյունիկյան տարածքներում։ Սելջուկյան արշավանքների ժամանակաշրշանում Հայաստանից հազարավոր հայեր գաղթել են Կիլիկիա, Ասորիք, մասամբ Լիբանան։ XII—XIII դդ. Լիբանանի նավահանգստային Տրիպոլի, Սայդա, Ակա քաղաքներում հիշվում են հայ համայնքներ, որոնք Կիլիկիայի հայկական պետության անկումից հետո ավելի են ստվարացել։ Հայերի հոսքը դեպի Լիբանան մեծացել է XVII դ. կեսից, երբ դրուզ իշխանապետները եւ նրանց դաշնակից մարոնական ֆեոդալները, ձգտելով ամրապնդել կիսանկախության իրենց հենարանները, ապաստան են տվել օսմանյան լծից փախչող քրիստոնյաներին։ Լիբանանահայ համայնքը ստվարացել է XIX դ. 30-ական թթ. Կ. Պոլսում եւ Թուրքիայի գավառներում բորբոքված հակակաթոլիկական հալածանքների եւ առավել՝ թուրք կառավարողների հակահայկական բռնություններից փախած հայերի հաշվին։ Առաջին համաշխարհային պատերազմի նախօրերին Բեյրութում ապրում էր շուրշ 1200 հայ. զգալի թիվ էին կազմում ծովափնյա մյուս քաղաքների եւ լեռնային բնակավայրերի հայերը, որոնց վերաբերյալ ճշգրիտ տվյալներ չեն պահպանվել։ Լիբանանահայերը բաժանված էին կրոնա-դավանական երեք համայնքի, լուսավորչականները ենթարկվում էին Երուսաղեմի հայոց պատրիարքին եւ Բեյրութում ունեին եկեղեցի՝ Ս. Նշանը (1851-ից)։ Կաթոլիկները վարչականորեն կապված էին Լիբանան լեռան վրա գտնվող Զմմառի վանքի հետ, Բեյրութում ունեին Ս. Եղիա եկեղեցին եւ Ս. Հայտնության մատուռը։ Ավետարանականները, փոքրաթիվ լինելով, միախառնված էին դավանակից արաբներին կամ եվրոպացիներին։ Լիբանանահայ նոր եւ հոծ գաղթավայր ստեղծվեց առաջին համաշխարհային պատերազմի տարիներին, երբ եղեռնից փրկված տասնյակ հազարավոր հայեր, հիմնականում Արեւմտյան Հայաստանից, ապաստան գտան Լիբանանում։ 1920-ական թթ. սկզբին սրանց միացան ֆրանսիացիների կողմից քեմալականներին հանձնված Կիլիկիայից գաղթած բազմաթիվ հայեր։ Պատերազմից հետո Լիբանանում հայության թիվը հասավ ավելի քան 150 հզ.: Բեյրութի մերձակա Անթիլիաս ավան տեղափոխվեց Մեծի Տանն Կիլիկիո կաթողիկոսությունը, որը ճանաչվեց Լիբանանի, Սիրիայի եւ Կիպրոսի լուսավորչական հայերի հոգեւոր-կրոնական վարչական կենաբոն։ 1924 թ օգոստոսից Լիբանանի քաղաքացիության իրավունք ձեռք բերած հայերի համայնքային կազմակերպության հիմք ընդունվեց Ազգային սահմանադրությունը։ Լիբանանում գործում են հայ ազգային կուսակցությունները, որոնցից իր ազդեցիկ գործունեությունն է ծավալում Հայ Հեղափոխական Դաշնակցություն կուսակցությունը, որը խմբակցության մակարդակով ներկայացված է Լիբանանի Խորհրդարանում։ Լիբանանում գործում են նաեւ հայկական մամուլ, որոնք նույնպես պատկանում են Հայ Հեղափոխական Դաշնակցությանը, Ազդակ (Օրաթերթ), Վանայ Ձայն (Ռադիո), Ռադիո յան (Ռադիո)։ Աղբյուրներ Հայկական Սովետական Հանրագիտարան ԱՄՆ Կենտրոնական Հետախուզական Վարչություն Ծանոթագրություններ Լիբանան ՄԱԿ-ի անդամ երկրներ Միջերկրածովյան միության անդամներ Արաբական Լիգայի անդամ երկրներ Հանրապետություններ Ֆրանկոֆոնիայի միջազգային կազմակերպության անդամ երկրներ Արեւելյան Միջերկրական Ֆրանսախոս երկրներ


ԱՄՆ-ը պատրաստ է աջակցել Հայաստանի ղեկավարությանը դեմոկրատական բարեփոխումներ իրականացնելիս. դեսպան 15:21 - 19/ապրիլի/2019 ԱՄՆ-ը պատրաստ է աջակցել Հայաստանի ղեկավարությանը երկրում դեմոկրատական բարեփոխումներ իրականացնելիս։ Այս մասին Տեղական դեմոկրատիայի դպրոցի բացման շրջանակում ապրիլի 19-ին ասել է Հայաստանում ԱՄՆ Արտակարգ եւ լիազոր դեսպան Լին Թրեյսին։ Նրա խոսքով՝ Հայաստանում այժմ անցումային շրջան է, եւ մեկ տարի առաջ սկսված փոփոխություններում վճռական դեր ունի երիտասարդությունը։ «Երկար ճանապարհ կա անցնելու, որպեսզի հաստատվեն այն ձեռքբերումները, որոնք գրանցվել են անցած տարի»,- միաժամանակ նշել է Թրեյսին։ ԱՄՆ դեսպանն ընդգծել է, որ ոգեւորված է՝ տեսնելով երիտասարդների այսքան մեծ թիվ, որոնք ջանում են ակտիվ մասնակցություն ունենալ իրենց համայնքների զարգացման գործում, որպեսզի տեղական ինքնակառավարման մարմինների ջանքերը ծառայեն նրանց ակնկալիքների իրականացմանը։ «Համոզված եմ, որ Տեղական դեմոկրատիայի դպրոցը կօգնի տիրապետել այնպիսի կարողությունների, որոնք թույլ կտան երիտասարդության ներկայացուցիչներին դառնալ իրենց սերնդի առաջնորդները»,- ամփոփել է դիվանագետը։ Նշենք, որ Կոտայքի մարզի Աղվերան գյուղում ապրիլի 19-ին բացվել է Տեղական դեմոկրատիայի դպրոց։ Նախաձեռնությունը ֆինանսավորում է USAID-ը (ԱՄՆ միջազգային զարգացման գործակալության ներկայացուցչություն)։


5 տարի է ավագանու անդամ եմ, բայց այպիսի անգույն, անդեմ, անհոտ օրակարգ չեմ տեսել. Անահիտ Բախշյան - Լուրեր Հայաստանից - Թերթ.am 5 տարի է ավագանու անդամ եմ, բայց այպիսի անգույն, անդեմ, անհոտ օրակարգ չեմ տեսել. Անահիտ Բախշյան 12:14 • 30.05.18 5 տարի է ավագանու անդամ եմ, բայց այպիսի անգույն, անդեմ, անհոտ օրակարգ չեմ տեսել. այս մասին այսօր Երեւանի ավագանու նիստի ժամանակ այս մասին հայտարարեց «Ելք» խմբակցության անդամ Անահիտ Բախշյանը։ Նշենք, որ Երեւանի ավագանու այսօրվա նիստի օրակարգում ընդգրկված է բոլոր 4 հարցերով նախատեսվում հուշատախտակներ տեղադրել։ Քաղաքապետ Տարոն Մարգարյանն էլ ավագանու անդամներին դիմելով կոչ էր արել ելույթներ ունենալ օրակարգի հարցերի շուրջ։ «Հորդորել մեզ օրակարգի շուրջ խոսել, դա քաղաքական չէ։Հետեւաբար, ստիպված ենք օգտագործել այս հնարավորությունը այլ հարցերի մասին խոսելու համար»,- ասաց Անահիտ Բախշյանը։ Ավագանու անդամը քաղաքապետին ասաց, որ պետք է բեկանվի Րաֆֆու փողոցի երկայնքով շինթույլտվությունները։ «Րաֆֆու փողոցի գազոնը պետք է ազատագրվի եւ տրվի քաղաքացիներին։ Այսպիսի հարցեր շատ կան, բայց այսօր սրանով սահմանափակվեմ»,- հայտնեց նա։


Մահացել է ՀՀ վաստակավոր արտիստ Ռուդոլֆ Ղեւոնդյանը. Մայր թատրոն 7:44 - 17/հուլիսի/2019 Սունդուկյանի անվան ազգային ակադեմիական թատրոնից տեղեկացնում են, որ երկարատեւ հիվանդությունից հետո մահացել է ՀՀ վաստակավոր արտիստ Ռուդոլֆ Ղեւոնդյանը։ «Մեր խորին ցավակցություններն ենք հայտնում արտիստի ընտանիքին, հարազատներին,գործընկերներին եւ նրա արվեստի բազմահազար երկրպագուներին»,-ասված է Մայր թատրոնի ֆեյսբուքյան էջում։ Ավելի վաղ հայտնի էր դարձել, որ Ռուդոլֆ Ղեւոնդյանը կոմայի մեջ է: «Ինքը չի արթնանում, անընդհատ սրսկում են, որ մնա ստաբիլ վիճակում, որ ցնցումների մեջ չընկնի»,-Tert.am-ին հայտնել էր նրա հարսը: Վերջերս Սունդուկյանի անվան ազգային ակադեմիական թատրոնի դերասանը ինսուլտ էր տարել։ Ուշքի եկեք. Պարսկաստան-Արցախ սահմանի վրա Հայաստանը պրովոկացիա է անում (video) Այսօր 22:50 Սա այնպիսի ապտակ է, որից հետո շատ երկար ժամանակ է պետք իրավական համակարգի նկատմամբ հարգանքը վերականգնելու համար. Տիգրան Աթանեսյան. video Այսօր 22:10 Անգործունակներ, դիլետանտներ.ՔՊ-ում գիտեն իրենց կադրերի մասին. video Այսօր 21:56 ՊՆ-ն 2,4 մլրդ դրամի պայմանագիր է կնքել «Իմ քայլը» դաշինքի պատգամավորի թեկնածու Ռոման Մուրադյանի ընկերության հետ. Նորաբաց ընկերությունը ընտրվել է հրատապ բաց մրցույթով. Hetq.am Այսօր 21:48 Գործընթացը սկսված է, ամեն ինչ դեռ առջեւում է... Այսօր 21:45 Դավադիրների փնտրտուքն ընթացքի մեջ. իշխանությունը չի հրաժարվում իր գործիքից Այսօր 21:45 Փաշինյանն այն աստիճանի է բարոյզարկվել, որ 3-րդ Նախագահի վրա դիզվառելիքի գործ է «կարում» ու 2.4 մլրդ դրամի դիզվառելիքի տենդեր է «պաս տալիս» «Իմ քայլը» դաշինքի թեկնածուին. Միհրան Հակոբյան Այսօր 21:41 Վանում ձերբակալվել են պաշտոն զբաղեցնող ընդդիմադիր գործիչներ Այսօր 21:37 Սենատորները, ովքեր վետո են կիրառում, իրենց նահանգներում հայ ընտրողներ համարյա չունեն. քաղաքագետ Այսօր 21:35 Ծառուկյանն ի՞նչ պակաս Սամվել Ալեքսանյան է Այսօր 21:27 Չհաջողված օպերացիա. իշխանության պլան Բ-ն Այսօր 21:27 Բաքուն վերջնագիրը Երեւանին՝ բանակցությունից ժամեր առաջ Այսօր 21:27 Հիստերիկների իշխանություն` ինչու վանեցին ներդրողներին Այսօր 21:27 Սա հիմա եմ ասում, որ 2020-ի գարնանը չզարմանաք Այսօր 21:26 Ինչի համար էր մեր պատվիրակությունը մեկնել Բաքու՞ Այսօր 21:21 Ադրբեջանական գազ նաեւ Եվրոպայի համար. Պատմական նախագիծը շահագործվեց Այսօր 21:17 Փաշինյանի արցախյան օրակարգը Այսօր 21:17 Հեղափոխությո՞ւն, թե՞ բ..-ի զավակ. ի՞նչ տարբերություն` զինվորի՞ փողն ես ուտում, թե՞ դպրոցի Այսօր 21:17 Լեւոն Տեր-Պետրոսյանի «ճտերը» ՀՅԴ-ի դեմ Այսօր 21:16 Գլխավոր դատախազությունը ստացել է Սերժ Սարգսյանի պաշտպանի բողոքը Այսօր 21:16 Փաշինյանը բացեց արցախյան խաղաքարտերը. «Այդ մեկ մարդը ես եմ». Ալիեւը ստիպված է լինելու որոշել՝ բանակցե՞լ, թե՞ գնալ սադրանքների Այսօր 21:09 Վերադարձ նախորդին, կամ՝ Սերժն, այնուամենայնիվ ճիշտ էր Այսօր 21:08 Ալիեւի ու Մեհրիբանի ծրագիրը. Փետրվարի 9-ին՝ արտահերթ խորհրդարանական ընտրություններ Ադրբեջանում Այսօր 21:07 ««ԿամԱԶ»-ների ու շինթույլտվությունների հարցով կոսնտրուկտիվ մի առաջարկ». Դանիել Իոաննիսյան Այսօր 21:05 Սերժ Սարգսյանի նկատմամբ քրեական հետապնդումը հակասում է գործառութային անձեռնմխելիության սկզբունքին. Գոհար Մելոյան Այսօր 21:03 Հեղափոխությո՞ւն, թե՞ բ..-ի զավակ. ի՞նչ տարբերություն` զինվորի՞ փողն ես ուտում, թե՞ դպրոցի 1 Բաքուն վերջնագիրը Երեւանին՝ բանակցությունից ժամեր առաջ 2 Քոչարյանի գործով դատավորը «տեղը դրեց» դատախազին (video) 3 Փաշինյանը բացեց արցախյան խաղաքարտերը. «Այդ մեկ մարդը ես եմ». Ալիեւը ստիպված է լինելու որոշել՝ բանակցե՞լ, թե՞ գնալ սադրանքների 4 Միանում եմ Աննա Հակոբյանի հրավերին, եւ Մեհրիբան Ալիեւային հրավիրում եմ Արցախ՝ մուղամ լսելու, բայց նաեւ հայկական-ժողովրդական երգեր էլ պետք է լսենք. Գառնիկ Իսագուլյան. video 5 Դեկտեմբերի 7-ին՝ ժամը 12-ին, Բլից ինֆո մամուլի ակումբի հյուրն է ՀՀ ԱԻՆ սեյսմիկ պաշտպանության տարածքային ծառայության տնօրենի գլխավոր խորհրդական, երկրաբանական գիտությունների թեկնածու Հրաչյա Պետրոսյանը։ Թեման՝ 1988 թ երկրաշարժից 31 տարի անց։ ։ Սեյսմիկ վիճակն Հայաստանում։ Հնարավոր ռիսկերի գնահատում։ Հասցե՝ Արշակունյաց- 2, Տիգրան Մեծ հրատարակչություն, 418 սենյակ: Հեռ.098-35-61-21 Դեկտեմբերի 7-ին՝ ժամը 11:00-ին, Պոստ Սկրիպտում մամուլի ակումբում Ադրբեջանահայերի ասամբլեայի նախագահ, ադրբեջանագետ Գրիգորի Այվազյանը կխոսի Հայաստանի եւ Ադրբեջանի ԱԳ նախարարների հանդիպման, ԼՂ հարցի կարգավորման ադրբեջանական դիրքորոշման մասին։ Բանախոսը կանդրադառնա նրան թե գործողությունների ինչ տրամաբանություն կարելի է ակնկալել Ադրբեջանի կողմից՝ փետրվարին սպասվելիք խորհրդարանական ընտրություններին ընդառաջ։ Դեկտեմբերի 6-ին, 14։00-ին, Հոդված 3 ակումբում (Թումանյան 26 ա) տեղի կունենա Սպիտակի ավերիչ երկրաշարժի 31 տարելիցին նվիրված քննարկում։ Բանախոսներն են՝ ՏԱՆՅԱ ԱՐԶՈՒՄԱՆՅԱՆ, Քաղաքաշինության պետական կոմիտեի աշխատակազմի բնակարանային ֆոնդի կառավարման եւ կոմունալ ենթակառուցվածքների վարչության պետ ՎԱՐԴԵՎԱՆ ԳՐԻԳՈՐՅԱՆ, ՀՀ ԱԺ «Բարգավաճ Հայաստան» խմբակցության պատգամավոր ԼԵՎՈՆ ԲԱՐՍԵՂՅԱՆ, Գյումրու Ավագանու անդամ, Ժուռնալիստների «Ասպարեզ» ակումբի խորհրդի նախագահ Դեկտեմբերի 6-ին, ժամը 16.00 Հովհաննես Թումանյանի տուն-թանգարանում տեղի կունենա «Հովհաննես Թումանյան-150. հոբելյանական հատընտիր» գրքի շնորչհանդեսը: Գրքի խմբագիրն է Սերգո Երիցյանը, հովանավորները՝ Գագիկ Աղաջանյանն ու Արսեն Ղազարյանը: Շնորհանդեսին ելույթով հանդես կգան մշակույթի, գիտության ոլորտի ներկայացուցիչներ, ներկա կլինեն դասախոսներ, ուսանողներ: Սիրով հրավիրում ենք լուսաբանելու: դեկտեմբերի 6–ին, ժամը 14։00–ին «Նովոստի–Արմենիա» մամուլի կենտրոնում կկայանա ասուլիս, որի ընթացքում կներկայացվեն ղարաբաղյան հակամարտության կարգավորման վերջին զարգացումները` Մնացականյան–Մամեդյարով վերջին հանդիպման համատեքստում։ Անդրադարձ կկատարվի նաեւ Ադրբեջանի դիրքորոշմանը հակամարտության խաղաղ կարգավորման սկզբունքների վերաբերյալ, որը հրապարակվել է ԱԳ նախարարների հանդիպման նախաշեմին։ Ասուլիսի բանախոսն է Կովկասի ինստիտուտի տնօրեն, քաղաքագետ Ալեքսանդր Իսկանդարյանը։ Դեկտեմբերի 6-ին, ժամը 13:00-ին Sputnik Արմենիա մուլտիմեդիոն մամուլի կենտրոնում կկայանա «Ա1+» հեռուստաընկերության հիմնադիր տնօրեն Մեսրոպ Մովսիսյանի եւ փաստաբաններ Արա Ղազարյանի, Դավիթ Ասատրյանի մամուլի ասուլիսը: Ասուլիսի ընթացքում «Ա1+-ի» հիմնադիրն ու փաստաբանները կներկայացնեն ՀՀ Կառավարության դեմ հայցի մանրամասները եւ կպարզաբանեն ներկայացվող պահանջների Էությունը: Դեկտեմբերի 6-ին, ժամը 12.00 «Տեսակետ» մամուլի ակումբի հյուրերն են «Օրբելի» կենտրոնի՝ Ադրբեջանի հարցերով փորձագետ Տարոն Հովհաննիսյանը եւ միեւնույն կենտրոնի քաղաքագետ Նարեկ Մինասյանը: Թեման՝ «ԼՂ հիմնախնդիր, ԱԳ նախարարի հանդիպումները Բրատիսլավայում, ԼՂ կարգավորման վերաբերյալ Ադրբեջանի ներկայացրած փաստաթուղթը: Արցախյան հիմնախնդրի հնարավոր զարգացումները. ակնկալիքներ»: ԴԵԿՏԵՄԲԵՐԻ 6-ին՝ ժամը 12:00-ին, «Արմենպրես» պետական լրատվական գործակալության մամուլի սրահում տեղի կունենա ՀՀ պաշտպանության նախարարի տեղակալ Գաբրիել Բալայանի ասուլիսը: ԹԵՄԱ.- Պաշտպանության ոլորտի օրենսդրական փոփոխությունները, առաջիկա զորակոչ: Դեկտեմբերի 6-ին` ժամը 12.00-ին «Զարկերակ» մամուլիակումբում (Հասցե Արշակունյաց 6 (Մամուլի շենքիհարեւանությամբ), մանրամասները 098(043)-50-93-50հեռախոսահամարով) տեղի կունենա «Էկո աղբ» ՀԿ ծրագրերիղեկավարը Վահե Սալահյանի եւ նույն ՀԿ «Վերաօգտագործի՛ր»ծրագրի համահիմնադիրը, «Falling Walls Lab 2019»-իհայաստանյան ներկայացուցիչը Բեռլինում ՄարինեՕհանջանյանի ասուլիսը: Թեման՝ 1. Ոլորտի առաջնահերթություններն ու կատարվածաշխատանքները: 2. Օրեր առաջ միջազգային ... Դեկտեմբերի 6-ին ժամը 13:00 Փաստարկ մամուլի ակումբի հյուրն է քաղաքագետ Սերգեյ Շաքարյանցը: ԹԵՄԱ՝ Ղարաբաղի շուրջ հնարավոր զարգացումները՝ Բրատիսլավայի հանդիպման պրիզմայով:


Documents Decrees of the President of RA Ա. Է. ԽԱՉԱՏՐՅԱՆԻՆ «ՀԱՍԱՐԱԿԱԿԱՆ ԿԱՐԳԻ ԳԵՐԱԶԱՆՑ ՊԱՀՊԱՆՄԱՆ ՀԱՄԱՐ» ՄԵԴԱԼՈՎ ՊԱՐԳԵՎԱՏՐԵԼՈՒ ՄԱՍԻՆ Ղեկավարվելով 2005 թվականի փոփոխություններով Հայաստանի Հանրապետության Սահմանադրության 55-րդ հոդվածի 16-րդ կետով եւ հիմք ընդունելով «Հայաստանի Հանրապետության պետական պարգեւների եւ պատվավոր կոչումների մասին» Հայաստանի Հանրապետության օրենքը՝ ո ր ո շ ու մ ե մ. Հայաստանի Հանրապետության Անկախության տոնի առթիվ, հասարակական կարգի պահպանման գործում ներդրած ավանդի համար Հայաստանի Հանրապետության կառավարությանն առընթեր Հայաստանի Հանրապետության ոստիկանության ճանապարհային ոստիկանության պետի տեղակալ - պլանավորման, հաշվառման եւ վերլուծության բաժնի պետ, ոստիկանության փոխգնդապետ Արմեն Էդմոնդի ԽԱՉԱՏՐՅԱՆԻՆ պարգեւատրել «Հասարակական կարգի գերազանց պահպանման համար» մեդալով: ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՆԱԽԱԳԱՀ Ս.ՍԱՐԳՍՅԱՆ 2017թ. Սեպտեմբերի 1 Երեւան ՆՀ-558-Ա


text: 13 հետաքրքիր փաստ Կաննի կինոփառատոնի մասին - Patum.am · Published May 1, 2017 · 2017 թ. մայիսի 17-ին տեղի կունենա Կաննի արդեն ավանդույթ դարձած 70 -րդ կինոփառատոնը, որը իր կարեւորությամբ ոչ միայն չի զիջում, այլ նույնիսկ գերազանցում է Օսկարին: PATUM.am առանձնացրել է Կաննի ամենամյա կինոփառատոնի մասին ամենահետաքրքիր փաստերը: Կաննի առաջին կինոփառատոնը տեղի է ունեցել 1939 թ.: Այն որպես այլընտրանք Վենետիկյանին որոշել էր կազմակերպել այդ ժամանակվա Կրթության եւ մշակույթի նախարար Ժան Զեյը: Երկրորդ համաշխարհային պատերազմի պատճառով միջոցառումը հաջորդ 7 տարիներին տեղի չունեցավ: 1946 թ. ֆրանսիացիները որոշեցին նորից վերսկսել այս միջոցառման կազմակերպումը՝ զբոսաշրջիկների հոսքը դեպի երկիր շատացնելու համար: Չնայած 1948 եւ 1950 թթ. անբավարար ֆինանսական միջոցների պատճառով կինոփառատոնը չկազմակերպվեց, բայց այդ թվականներից հետո այն կանոնավոր սկսեցին անցկացնել: Կարմիր գորգի ընդհանուր երկարությունը 60 մ է: Միջոցառման ժամանակ գորգը փոխում են օրվա ընթացքում 3-ից 4 անգամ, այդ պատճառով մինչ փառատոնի ավարտը օգտագործվում է մոտ 2 կմ գորգի գործվածք: Կաննի բնակիչները կարող են ձեռք բերել կինոպրեմիերաների անվճար տոմսեր: Պարզապես պետք է մի քանի ամիս առաջ դիմել Կաննի քաղաքապետարանին: Ամեն տարի Կաննի հյուրանոցները իրենց եկամուտի 15% ստանում են հենց այդ փառատոնի 12 օրվա ընթացքում: Կաննի կինոփառատոնի ընդհանուր բյուջեն կազմում է 20 մլ. եվրո: Գումարի կեսը տրամադրվում է պետության կողմից: Կինոփառատոնի գլխավոր մրցանակը «Ոսկե Արմավենու Ճյուղն» է (Palme d'Or ): «Ոսկե Արմավենու Ճյուղը» առաջին անգամ տրվել է 1955 թ.: Այս մրցանակին արժանացել էր Դելբերտա Մանի «Մարտի/ Marty» ֆիլմը: Այս ֆիլմը արժանացել էր նաեւ Օսկարի արձանիկի 4 անվանակարգերում՝ լավագույն ռեժիսուրա, սցենար, ֆիլմ եւ լավագույն դերասան: Մինչ 1955 թ. լավագույն ֆիլմերին տրվում էր Գրան-պրի: Հետո անցում կատարեցին արմավենուն: 1964 թ. նորից վերադարձրին Գրան-պրին, իսկ 1974 թ նորից անցան արմավենուն: Ոսկե արմավենին պատրաստված է 24 կարատանոց ոսկուց եւ բաղկացած է 19 ոսկե տերեւներից: Մրցանակի ընդհանուր արժեքը 20 հազար եվրո է: Կաննի աստղերի պուրակում դրոշմված է 375 աստղերի մատնահետքեր: Առաջին եւ միակ կին ռեժիսորը, ով ստացել է Ոսկե արմավենի, Ջեյն Կեմպիոնն է շնորհիվ 1993 թ. Դաշնամուրը ֆիլմի: Կաննի կինոփառատոնի անցկացման վայրը Կրուազետի ափին գտնվող խորհուրդների եւ փառատոնների Դղյակը: Դա այն նույն վայրը չէ, որտեղ առաջին անգամ անցկացվել է փառատոնը: 1979 թ. ավելի շատ մարդկանց ընդունելու համար կառուցվեց նոր Դղյակը: Դղյակը իր անսովոր տեսքի շնորհիվ ստացել է «բունկեր» մականունը:


18:27 11 հուլիսի 2020 20:58 18.09.2019 (Թարմացված է 21:03 18.09.2019) Ստանալ կարճ հղումը ԵՐԵՎԱՆ, 18 սեպտեմբերի — Sputnik. ԱԱԾ տնօրեն Արթուր Վանեցյանը եւ ոստիկանապետ Վալերի Օսիպյանն ազատվել են պաշտոններից, որովհետեւ նրանց գործունեությունը չի գոհացրել Հայաստանի վարչապետ Նիկոլ Փաշինյանին։ Այդ մասին լրագրողների հետ զրույցում ասաց կառավարության աշխատակազմի ղեկավար Էդուարդ Աղաջանյանը։ Հիշեցնենք, որ օգոստոսի 16–ին ՀՀ վարչապետ Նիկոլ Փաշինյանը հայտնեց, որ ստորագրել է Վանեցյանի հրաժարականի միջնորդությունը։ Դրան հաջորդեց Վանեցյանի հայտարարությունը, իսկ ավելի ուշ ՀՀ նախագահ Արմեն Սարգսյանը ստորագրեց հրամանագիրը։ ՀՀ նախագահը սեպտեմբերի 18–ին հրամանագիր ստորագրեց Վալերիյ Օսիպյանին ոստիկանության պետի պաշտոնից ազատելու մասին։ ՀՀ ոստիկանապետի պարտականությունները կատարելու է Ոստիկանության պետի առաջին տեղակալ Արման Սարգսյանը։ Օսիպյանը հայտարարություն տարածեց՝ նշելով, որ իր հեռանալու պատճառների մասին կխոսի ավելի ուշ։ Օսիպյանն արդեն նշանակվել է ՀՀ վարչապետի գլխավոր խորհրդական։ «Այդ բարձրաստիճան պաշտոնյաների գործունությունը չի գոհացրել վարչապետին, եւ նրանք ազատվել են Փաշինյանի որոշմամբ», – նշեց Աղաջանյանը։ Նա հավելեց, որ վարչապետը, հարգանք դրսեւորելով իր գեներալների նկատմամբ, հնարավորություն է տվել նրանց սեփական ցանկությամբ աշխատանքից ազատվելու դիմում ներկայացնել։ Աղաջանյանը նաեւ մեկնաբանեց ԱԱԾ կայքից Վանեցյանի ոչ միանշանակ հայտարարության տեքստը հեռացնելը։ Նրա խոսքով` հավանաբար ԱԱԾ աշխատակիցները համարել են, որ դա է ճիշտ։ Արթուր Վանեցյանը հայտարարություն էր տարածել իր հրաժարականի պատճառների մասին, որտեղ մասնավորապես հայտնում էր, որ պետականաշինության տրամաբանության շրջանակներում որոշումների տարերայնությունը, գործողությունների հախուռնությունը, առաջնայինը երկրորդականից, իսկ անցողիկը մնայունից չտարբերելու գործելաոճն այն ճանապարհը չէ, որը տանում է դեպի նպատակների իրականացում։ Վարչապետի մամուլի քարտուղար Վլադիմիր Կարապետյանը հայտարարել էր. «Հույս ունենք՝ դրա հեղինակը քրեական պատասխանատվությունից «թյուրիմացաբար» խուսափած կոռուպցիոներների PR գրասենյակները չեն»։ Սեպտեմբերի 17–ի առավոտյան տեղեկություն է տարածվել, որ տեքստը հեռացվել է ԱԱԾ կայքից։ Արթուր Վանեցյան, Վալերի Օսիպյան, Նիկոլ Փաշինյան, Հայաստան


Արա Բաբլոյանն առաջարկել է Աշխատանքային խմբի աշխատանքները համակարգել եւ սպասվող նիստերը վարել ռոտացիոն սկզբունքով: Առաջարկն ընդունվել է:


«ԵՍ ՍԱՀՄԱՆԻ ՎՐԱ ՍԻՍԻԱՆԻ ԱՆՎՏԱՆԳՈՒԹՅՈՒՆՆ ԵՄ ԱՊԱՀՈՎՈՒՄ, ԻՄ ԵՐԵԽԱՆԵՐԸ ՎՏԱՆԳԻ ՄԵՋ ԵՆ» – Vorotan Հունվար 15, 2014 Թիվ 1-2, 2014 Մարտ ոչ մի մեկնաբանություն «ԵՍ ՍԱՀՄԱՆԻ ՎՐԱ ՍԻՍԻԱՆԻ ԱՆՎՏԱՆԳՈՒԹՅՈՒՆՆ ԵՄ ԱՊԱՀՈՎՈՒՄ, ԻՄ ԵՐԵԽԱՆԵՐԸ ՎՏԱՆԳԻ ՄԵՋ ԵՆ» Մեզ զանգահարեց Խանջյան փողոցի թիվ 1/ 22 բնակարանի բնակիչ, զոհված ազատամարտիկի այրի Մարինե Հարությունյանը եւ բնակիչների անունից խնդրեց հանդիպել իրենց, տեսնել, թե ինչ անպատկերացնելի եւ անմարդկային վիճակ է տիրում իրենց շենքի մուտքում, եւ ինչ ահավոր պայմաններում են ապրում բնակիչները: Եղանք նշված հասցեում: Մեր տեսածը, սակայն, ավելի քան ահավոր էր նրա նկարագրածից: Անհնար է մտնել շենքի մուտք, գարշահոտություն է, իսկ կոյուղաջրերը ողողելով շենքի նկուղը՝ արդեն բարձրացել են 1,5 մետր: Ինչպես նշեցին բնակիչները՝ այս խնդիրը առկա է 2000 թվականից, բայց վերջին 3 տարում դարձել է կատարյալ աղետ բնակիչների համար եւ համաճարակի օջախ, քանի որ կոյուղաջրերը արդեն խառնվում են խմելու ջրին, իսկ վթարված, ծակված խողովակներից ֆշշացող ջրի ձայնը տեղատարափ անձրեւի նման լսվում է մի քանի մետրից: Կեղտաջուրը հասել էր արդեն շենքը սնուցող հոսանքի գծերին: Նույն մուտքի 23 տան բնակիչ ժամկետային զինծառայող Սուրիկ Գրիգորյանն ասաց, որ ահազանգել են բոլորին՝ քաղաքապետարան, ջրմուղ, կոմունալ, փրկարարական ծառայություն, բոլորը տեղյակ են խնդրին, բայց 3 տարի որեւէ մեկը որեւէ միջոց չի ձեռնարկում այս վտանգավոր վիճակից բնակիչներին հանելու համար: «Ահազանգել եմ թեժ գիծ, ձայնս արդեն ճանաչում են եւ հենց տեղեկանում են, որ զանգը Սիսիանից է, Խանջյան հասցեից, արագ ասում են՝ շենքի նկուղ լցված կեղտաջրերի համա՞ր եք զանգահարել: Ասացին՝ դիմեք քաղաքապետին, ասել եմ՝ որ քաղաքապետ ունենայինք, ձեզ չէի զանգահարի: Ես գնում եմ սահման եմ պահում, որ Սիսիանը ապահով լինի, բայց իմ երեխաները, իմ ընտանիքը վտանգի մեջ է: Մեր մուտքում 10 անչափահաս երեխա կա, նրանց համար եմ վախենում, երեխա են, իրար կհրեն, կբրդեն-կգցեն կեղտաջրի մեջ, խայտառակ կլինենք», – ասաց նա: Ցույց տալով արդեն աստիճանահարթակ հասնող կեղտաջրերը, ասաց, որ ինքն է պոլիէթիլենով փակել նկուղային հատվածը ուսուչուհի Անժիկ Մնացականյանի հուղարկավորության ժամանակ, որ մարդիկ կարողանային, գոնե, ելումուտ անել: Պատմեց, որ նույն այդ ժամանակ դիմել են նաեւ հուղարկավորությանը մասնակցելու եկած Սիսիանի քաղաքապետին, ով գարշահոտությունից է միայն իմացել, թե ինչ է կատարվում, եւ խոստացել է «համապատասխան հանձնարարականներ տալ»: Բայց՝ գնացել է ու մոռացել... Սուրիկ Գրիգորյանը, ցույց տալով շքամուտքի բաց պատուհանները, ասաց, որ ինքն է պոկել ապակու տեղ ծառայող պոլիէթիլենի թաղանթը, որ գարշահոտը մի քիչ դուրս գա շենքի մուտքից: «Մենակ ընտրաձայն ուզելուց են բնակչին հիշում: Որեւէ պաշտոնյայի չի մտահոգում, թե ոնց է ապրում բնակիչը, ինչ սանիտարական պայմաններում, իրենք ապահով լինեն, աթոռի կռիվ է, մենք էլ ենք ուզում ապրել մարդավարի: Ձայն ես խնդրում, բնակչիդ մասին մտածիր»,-ավելի քան վրդովված ասաց թիվ 21 բնակարանի բնակիչ Լիդա Հակոբյանը եւ տարակուսանք հայտնեց, որ՝ «Կոմունալ վարձավճարները հավաքելու համար մի օր էլ ժամանակ չեն կորցնում, անգամ՝ դատարան են տալիս, սակայն բոլորովին չեն անհանգստանում, թե ինչ պայմաններում է ապրում բնակիչը, ում քվեով իշխանության են հասնում: Օրը հարյուր անգամ դուռը ծեծում են՝ ջրի փողը, աղբի փողը, տարածքի փողը, իսկ էդ փող ուզող ղեկավարները չեն ասում՝ բնակչի պայմանները ապահավո՞ւմ ենք, որ փող ենք ուզում: Նորմալ սպասարկեն, արքով էլ սպասարկման գումար ուզեն...: Դիմել ենք քաղաքապետարան՝ ասում են դա մեր խնդիր չի, դիմել ենք կոմունալին, ասում են՝ մեր խնդիրը չի, դիմել ենք պաժարնուն, ասում են՝ մեր խնդիրը չի, դիմել ենք ջրմուղին, ասում են՝ մեր խնդիրը չի, գումար հավաքեք՝ գանք ջուրը քաշենք: Ամեն անգամ գումար ենք հավաքում, գալիս են կանալիզացան բզբզում- գնում, մեկ ամիս հետո նույն իրավիճակը: Շենքի խոնավությունը հասել է երրորդ հարկի բնակարաններ անգամ: Խանջյան 1/ա-ի ողջ կոյուղաջրերը լցվում են մեր շենքի նկուղ, որովհետեւ այդ շենքի կոյուղաջրերը գնում-հասնում են Բռնակոթի խաչմերուկի կանալիզացիա, այնտեղից ետ տալիս դեպի մեր շենք: Դեկտեմբերի 29-ից մենք խմելու ջուր բացարձակ չունենք, մեր լվածքը, մեր հիգենայի հարցերը հոգում ենք բարեկամների տներում: Ինչքա՞ն կարող ենք հարեւանից, կողքի մուտքից ջուր ուզել: Ես միայն ապշում եմ, թե ինչ է մտածում մեր քաղաքապետը, ինչով է զբաղվում, իր փողոցն ասֆալտի, իրա շենքը կամերաներով, ամեն ինչով ապահովի, ինքն ապահով ապրի, իսկ իր քաղաքի բնակիչները ո՞նց ապրեն էս կարգավիճակով: Վարակի բույն է, մեր երեխաները գարշահոտ են շնչում, քթներս բռնած ենք ելումուտ անում, գարշահոտը լցվում է տները: Շենքում կան հղիներ, կան փոքր երեխաներ, կան՝ տարեց մարդիկ: Այսպես երկար շարունակվել չի կարող: Մեղք ենք: Խմելու ջրի խողովակը ծակ է, եթե կանալիզացիայի ջուրը խառնվեց խմելու ջրին, բնակիչները կթունավորվեն, իսկ եթե մեկին էլ հիվանդանոց տանենք, կասեն՝ պատահաբար էր... Բոլորը փախան Սիսիանից, ինչի՞ համար մնան: Էս մուտքում 3 ընտանիք է հիմնական բնակիչ, մյուսները փախել-գնացել են, նրանց տներում կենվորներ են ապրում, մենք էլ ենք գնալու, ինչի՞ մնանք Սիսիանում: Կա՞ մի հիմք, որ հիմնվենք դրա վրա ու մտածենք Սիսիանում մնալու մասին: Կա՞...»: Հ.Գ. Մեզ մնում էր միայն արձանագրել բնակիչների մտահոգությունը, լուսանկարել, իսկապես, անմարդկային եւ սարսափելի պայմանները եւ ակնկալել, որ մարդկային գութ կարթնանա այն պատասխանատու կառույցների ղեկավարների սրտում, ովքեր կոչված են իրենց քաղաքի բնակիչների սպասարկման կարեւոր եւ պատասխանատու գործին...


Հանդիպումը կազմակերպել էր Երեւանի պետական համալսարանի ՈԻԳԸ-ն։ Ամերիկահայ բանաստեղծուհու հետ հանդիպմանը ԵՊՀ ՈԻԳԸ նախագահ Վանատուր Շերենցը ներկայացրեց բանաստեղծուհուն ու ասաց, որ նա իր շրջագայությունները կազմակերպելու համար միշտ այս բանաստեղծական եղանակն է ընտրում՝ աշունը։ Սոնա Վանը ողջունեց ներկաներին եւ ասաց, որ Երեւանի պետական համալսարանն իր համար շատ կարեւոր վայր է, քանի որ նրա հայրը, որին որոշակիորեն նվիրված է «Հայրս ասում էր» գիրքը, ֆիզիկոս էր, եւ մինչեւ կյանքի վերջին օրերը դասավանդել է համալսարանում. «Կրթության այս օրրանն ինձ համար ոչ միայն կրթական, այլեւ հոգեբանական, կենսագրական, մանկությունը վերարտադրող նշանակություն ունի»։ Սոնա Վանն ասաց, որ սա իր 7-րդ բանաստեղծական ժողովածուն է եւ շարունակում է ցույց տալ, թե ժամանակի տվյալ պահին ով է եղել ինքը, ինչի մասին է մտածել, ինչն է իրեն հուզել, ինչով է ապրել։ «Յուրաքանչյուր ստեղծագործություն գրողի հոգեփոխանակման արգասիքն է. ինչպես աշխատանքի ժամանակ արտադրվող քրտինքը, այնպես էլ հոգու աշխատանքի ժամանակ արտադրվող նյութը, որ դառնում է բանաստեղծություն»,- ասաց բանաստեղծուհին։ Բազմաբովանդակ հանդիպման ընթացքում նա խոսեց պոեզիայի հերոս եւ թեմա ընտրելու, «նախնական ես»-ին վերադառնալու, ընդհանրապես մարդու էության մասին։ Սոնա Վանը շեշտեց, որ իր ներսում ապրող հազարավոր եսերի հետ զրուցելու արդյունքում է ծնվել այս գիրքը, եւ ինքն անվերջ շփվում է այն ենթասոնաների հետ, որոնց բանաստեղծության ձեւով դրսեւորվելու իրավունք է տալիս։ Ժամանակակից գրողների ու գրականության մասին խոսելիս նա նշեց, որ մենք այսօր հասարակության մեջ ոչ շատ հաճելի եւ ինչ-որ տեղ մարդկության վտանգավոր խաչմերուկի հասցրած գրականություն ունենք։ «Շատ հաճախ գրողը նույնպես ունենում է առեւտրականի հոգեբանություն եւ գրում է այն, ինչը պարզապես շատ կվաճառվի։ Եթե գրողը պետք է դառնա ինչ-որ բանի վաճառական, ապա նա պետք է դառնա հույսի վաճառական»,- ասաց ամերիկահայ բանաստեղծուհին։ Նա խոսեց նաեւ մայրենի լեզվի, գրականության կարեւոր նշանակության մասին. «Զգացողությունները մենախտացված ձեւով պահպանելու եւ ընթերցողի զգայարանները սրելու, դրանք բթացումից, ռոբոտացումից, կրկնողությունից ետ պահելու միակ գործիքը, կարող եմ ասել, գրականությունն է, հատկապես՝ պոեզիան»։ «Ես կարծում եմ, որ մենք ունենք եզակի հնարավորություն՝ այսօր աշխարհին տալու մարդուն մարդ պահելու դասեր»,- հավելեց Սոնա Վանը։ Հանդիպմանը ներկա էր նաեւ ասմունքող Սիլվա Յուզբաշյանը, որը բարձր գնահատեց բանաստեղծուհու վաստակը։ Հանդիպման ավարտին ներկաները բանաստեղծուհուն հղեցին հարցեր, կարդացին նրա բանաստեղծությունները։


Թուրքիայի եւ Իրաքի վարչապետները քննարկել են ԻՊ դեմ համատեղ պայքարը | Razm.info ← ՊԲ-ն վնասազերծել է դիվերսիայի ժամանակ հակառակորդի ականապատած հատվածները ԱՄՆ-ն վավերացրել է ռազմանավերի փոխանցման օրինագիծը. Թուրքիան դուրս է մնացել դրանից → Թուրքիայի եւ Իրաքի վարչապետները քննարկել են ԻՊ դեմ համատեղ պայքարը Posted on Դեկտեմբեր 26, 2014 by Անահիտ Չալիկյան | 1 Comment Դեկտեմբերի 25-ին Թուրքիայի եւ Իրաքի վարչապետները երկու երկրների Ռազմավարական համագործակցության բարձրագույն խորհուրդի 2-րդ նիստի ժամանակ քննարկել են տարածաշրջանում խաղաղության ու կայունության հաստատման եւ ահաբեկչության դեմ պայքարի, ինչպես նաեւ էներգետիկ հարցեր:Այս մասին հայտնում է թուրքական «Անադոլու» գործակալությունը: Թուրքիայի վարչապետ Ահբեդ Դավութօղլուն եւ Իրաքի վարչապետ Հեյդար ալ-Աբադին Թուրքիայի վարչապետ Ահբեդ Դավութօղլուն հայտարարել է, որ պետք է թույլ չտալ Սիրիա մտնել այն օտարերկրացիներին, որոնք պատրաստվում են միանալ տեղի ապստամբական ընդդմիադիր խմբավորումներին կամ «Իսլամական պետությանը»: Վարչապետը հայտարարել է, որ Իրաքը պատկանում է Իրաքի ժողովրդին, իսկ Սիրիան՝ սիրիացիներին: Դավութօղլուն հայտարարել է նաեւ, որ նիստի ժամանակ կողմերը համաձայնության են եկել համատեղ պայքարել տարածաշրջանի բոլոր ահաբեկչական խմբավորումների, այդ թվում ԻՊ-ի եւ Քրդստանի աշխատավորական կուսակցության դեմ, որն ահաբեկչական է ճանաչվել նաեւ ԱՄՆ-ի եւ ԵՄ-ի կողմից, ու հավելել, որ Իրաքի եւ Թուրիայի պաշտպանության նախարները համաձայնության են եկել ավելի բազմակողմանի համագործակցել ԻՊ դեմ պայքարող ուժերին մարզելու հարցում: Իրաքի վարչապետ Հեյդար ալ-Աբադին եւս ընդգծել է ԻՊ դեմ պայքարում Թուրքիայի հետ համագործակցության կարեւորությունը եւ նշել, որ իրենք թուրքական կողմից աջակցություն են ակնկալում անվտանգության, հետախուզության, ռազմական եւ մարտիկների վերապատրաստման ծրագրի իրականացման հարցերում: Վարչապետները նշել են նաեւ իրենց պատրաստականությունը համագործակցել էներգետիկ ոլորտում, ինչը հնարավորություն կտա Իրաքին իր նավթի բնական ռեսուրսները Թուրքիայով հասցնել համաշխարհային շուկա, իսկ Թուրքիան էլ ավելի կամրապնդի իր դիրքերը՝ որպես էներգետիկ տարանցիկ ուղի: Հիշեցնենք, որ երկու շաբաթ առաջ Թուրքիայի էներգետիկայի նախարարը հայտարարել էր, որ թուրքական պետական նավթավերամշակման TÜPRAŞ գործարանը 520 հազար բարել նավթ է գնել Հյուսիսային Իրաքի քրդական ինքնավարությունից, եւ չվերամշակված նավթը շարունակում է հոսել Իրաքից Թուրքիա՝ չնայած ԻՊ վտանգին: Վարչապետ Դավութօղլուն նշել է, որ եթե այս համագործակցության սկզբում (2014թ մայիսի 22) Բաղդադը կոշտ արձագանքեց Թուրքիայի եւ իր տարածքի քրդերի համագործակցությանը, ապա վերջին շրջանում իրաք-քրդական հարաբերությունների մերձեցումը հնարավորություն կտա Իրաքի կենտրոնական իշխանությանը Քիրքուքի նավթամուղով օրական 300 հազար բարել նավթ արտահանել Թուրքիա: Հիշեցնենք, որ Թուրքիայի եւ Իրաքի Ռազմավարական համագործակցության բարձրագույն խորհուրդը ստղծվել է 2009թ: Թուրքիան նման խորհուրդներ է հիմնել նաեւ Ռուսաստանի, Հունաստանի, Ուկրաինայի, Սիրիայի, Հորդանանի, Լիբանանի, Քաթարի, Պակիստանի եւ Վրաստանի հետ: Խորհուրդների նպատակը Թուրքիայի ու տվյալ երկրների ռազմավարական համագործակցությունն ավելի բարձր մակարդակում զարգացնելն է: This entry was posted in Լուրեր and tagged Դավութօղլու, Թուրքիա, Իսլամական պետություն, Իրաք. Bookmark the permalink. One response to “Թուրքիայի եւ Իրաքի վարչապետները քննարկել են ԻՊ դեմ համատեղ պայքարը” Pingback: Փետրվարին առաջին անգամ Թուրքիա կայցելի Իրաքի նախագահ Ֆուադ Մասումը | Ռազմ.info


source: fineweb

text: Երեկ երեկոյան նախագահ Սերժ Սարգսյանի անունից` ի պատիվ պետական այցով Հայաստանում գտնվող Ֆրանսիայի նախագահ Նիկոլա Սարկոզիի, տրվել է պետական ընթրիք: Հայաստանի նախագահի մամլո գրասենյակի փոխանցմամբ` ընթրիքի ժամանակ Սերժ Սարգսյանը, մասնավորապես, ասել է. - «Ուրախ եմ այսօր ողջունել պետական այցով Հայաստանի Հանրապետությունում գտնվող Ֆրանսիայի Հանրապետության Նախագահ պարոն Նիկոլա Սարկոզիին, Հայաստանի եւ նաեւ իմ բարեկամին, ով մշտապես հետեւել եւ անհրաժեշտության դեպքում սատար է կանգնել մեր երկրին եւ մեր ժողովրդին»։ «Ֆրանսիայի հասարակությունը երբեք անհաղորդ չի մնացել Հայաստանի եւ հայ ժողովրդի ճակատագրին, նրան հուզող խնդիրներին։ Ֆրանսիան ապավեն է դարձել մեզ անկախ պետականության վերականգնման առաջին իսկ օրվանից՝ շարունակաբար աջակցելով ամրապնդել մեր պետականության հիմքերը, սատար կանգնել մեր ամենադժվարին օրերին։ Հայ ժողովուրդը եւ Հայաստանը շնորհակալ են բարեկամ Ֆրանսիային Հայոց ցեղասպանությունը օրենքի ուժով ճանաչելու համար», - հայտարարել է Հայաստանի նախագահը։ «Մեր երկու ժողովուրդներին միահյուսած պատմության կամուրջներն աներեր հիմքերի վրա են դրված եւ ստեղծել են փոխադարձ բարեկամության համար առանձնաշնորհյալ կարգավիճակ Հայաստան - Ֆրանսիա միջպետական հարաբերություններում։ Մեր միջեւ ձեւավորվել է բարձր մակարդակի քաղաքական երկխոսություն, որն ամենադրական կերպով է անդրադառնում համագործակցության բազմաթիվ ոլորտների վրա», - նշել է Սերժ Սարգսյանը` հավելելով. - «Ֆրանսիան հանդիսանում է երկրորդ խոշոր ներդրողը Հայաստանում, մեր տնտեսությունում շոշափելի ներգրավվածություն ունեն հարյուրից ավելի ֆրանսիական ընկերություններ, այդ թվում համաշխարհային մեծության այնպիսի ընկերություններ, ինչպիսիք են «Կրեդիտ Ագրիկոլ»-ը, «Օրանժ»-ը, «Պեռնո Ռիկար»-ը: Ես լիահույս եմ, որ մոտ ժամանակներում այս ցանկին կարող ենք ավելացնել ուրիշ անուններ եւս»: «Ցանկանում եմ նաեւ շնորհակալություն հայտնել Լեռնային Ղարաբաղի հիմնախնդրի խաղաղ կարգավորման ուղղությամբ Ֆրանսիայի եւ անձամբ Ձեր, պարո ́ն նախագահ, հետեւողական ջանքերի համար, որոնք նպաստում են մեր տարածաշրջանում տեւական խաղաղության հաստատմանը եւ համագործակցության խթանմանը։ Ֆրանսիան համաշխարհային խոշորագույն դերակատար է, եւ Ֆրանսիայի արդար ու անաչառ մոտեցումն այս խնդրում կենսական կարեւորություն ունի մեզ համար», - ընդգծել է Հայաստանի նախագահը։ Երեկոյան երկու երկրների ղեկավարները զբոսնել են Հանրապետության հրապարակում, դիտել «Երգող շատրվանները», ունկնդրել հատուկ Ֆրանսիայի նախագահի պետական այցի պատվին հնչող ֆրանսիական եւ հայկական երաժշտություն, այդ թվում՝ Շառլ Ազնավուրի կատարումներից: Հրապարակում գտնվող երեւանցիները ողջունել են երկու երկրների նախագահներին: